Kannada-LLM-Labs/Wikipedia-Kn huggingface dataset:
ಕೊಯಂಬತ್ತೂರು

ಕೊಯಂಬತ್ತೂರು , ಅಥವಾ   ಜನಸಂಖ್ಯಾ ಪ್ರಕಾರ ದಕ್ಷಿಣ ಭಾರತದ ತಮಿಳು ನಾಡು ರಾಜ್ಯದ ಎರಡನೆಯ ದೊಡ್ಡ ನಗರ   ,  ಒಂದು ಜಿಲ್ಲೆ ಮತ್ತು ಆ ಜಿಲ್ಲೆಯ ಮುಖ್ಯಪಟ್ಟಣ, 

ಕೊಯಂಬತ್ತೂರು ನಗರವು ದಕ್ಷಿಣ ಭಾರತದ ಮುಖ್ಯ ಕೈಗಾರಿಕಾ ಮತ್ತು ವ್ಯಾಪಾರ ಕೇಂದ್ರಗಳಲ್ಲೊಂದು. 

ಕೊಯಂಬತ್ತೂರು, ಉತ್ತರದ ನೀಲಗಿರಿ ಮತ್ತು ದಕ್ಷಿಣದ ಅಣ್ಣಾಮಲೈಗಳ ನಡುವೆ, ಪಾಲಕ್ಕಾಡ್ ಕಣಿವೆಯ ಮುಖದ ಬಳಿಯಲ್ಲಿ, ಹತ್ತಿ ಬೆಳೆಯುವ ಪ್ರದೇಶದ ಅಂಚಿನಲ್ಲಿ ನೆಲೆಸಿರುವ ಜವಳಿ ಕೈಗಾರಿಕೆಯ ಕೇಂದ್ರವಾಗಿದೆ. ಚರ್ಮ ಹದ ಮಾಡುವುದು, ಸಾಬೂನು ಮತ್ತು ವ್ಯವಸಾಯೋಪಕರಣಗಳ ತಯಾರಿಕೆ, ಕಾಫಿ ಸಂಸ್ಕರಣೆ ಮತ್ತು ಸಕ್ಕರೆ ಕೈಗಾರಿಕೆಗಳೂ ಇಲ್ಲಿವೆ. ಇದೊಂದು ಶಿಕ್ಷಣ ಕೇಂದ್ರ ಕೂಡ. ಇಲ್ಲಿ ಮದ್ರಾಸು ವಿಶ್ವವಿದ್ಯಾಲಯಕ್ಕೆ ಸೇರಿದ ಒಂದು ಕಾಲೇಜು, ಕೃಷಿ ಕಾಲೇಜು ಮತ್ತು ಅರಣ್ಯಶಾಸ್ತ್ರ ಶಿಕ್ಷಣ ಶಾಲೆಗಳಿವೆ. ಇದು ದಕ್ಷಿಣ ರೈಲ್ವೆಯ ಒಂದು ಮುಖ್ಯ ಜಂಕ್ಷನ್. ಹಲವು ರಸ್ತೆಗಳು ಇಲ್ಲಿ ಕೂಡುತ್ತವೆ. ಕೊಯಂಬತ್ತೂರು ನಗರಕ್ಕೆ ಮೂರು ಮೈಲಿ ದೂರದಲ್ಲಿರುವ ಪೇರೂರಿನಲ್ಲಿ ಒಂದು ದೇವಾಲಯವಿದೆ. ಇದರ ಒಂದು ಭಾಗ ಚೋಳರ ಕಾಲದಲ್ಲಿ ನಿರ್ಮಿತವಾದ್ದು.ಇಲ್ಲಿಂದ ಇದು ಕಾಮನಾಯಕನ್‍ಪಾಳ್ಯಂ ಜಿಲ್ಲೆಯ ಗಡಿಯಲ್ಲಿದೆ.

ಕೊಯಂಬತ್ತೂರು ಜಿಲ್ಲೆಯ ವಿಸ್ತೀರ್ಣ 6,018 ಚ.ಮೈ. ಜನಸಂಖ್ಯೆ 43,57,373 (1971). ಇದರ ಪಶ್ಚಿಮ, ಉತ್ತರ ಮತ್ತು ದಕ್ಷಿಣದ ಭಾಗಗಳು ಬೆಟ್ಟಗಳಿಂದ ಕೂಡಿವೆ. ಪೂರ್ವಭಾಗದ ನೆಲ ಫಲವತ್ತದ್ದು. ಇದರ ಎತ್ತರ ಸಮುದ್ರಮಟ್ಟದಿಂದ 900'. ಇಲ್ಲಿ ಮಳೆ ಕಡಿಮೆ. ವಾತಾವರಣದಲ್ಲಿ ಹೆಚ್ಚು ತೇವ ಇರುವುದಿಲ್ಲ. ಸೆಖೆ ಹೆಚ್ಚು. ಬೇಸಿಗೆ ತೀವ್ರವಾದಾಗ ಜಿಲ್ಲೆಯ ಸಣ್ಣ ನದಿಗಳು ಬತ್ತಿ ಹೋಗುತ್ತವೆ. ಪಶ್ಚಿಮ ಮತ್ತು ಉತ್ತರದ ಬೆಟ್ಟಗಳಲ್ಲಿ ಕಾಫಿ ಮತ್ತು ಚಹಾ ತೋಟಗಳಿವೆ. ಮೈದಾನ ಪ್ರದೇಶದಲ್ಲಿ ಭತ್ತ ಮತ್ತು ಹತ್ತಿ ಮುಖ್ಯ ಬೆಳೆಗಳು.

ಇತಿಹಾಸ 
ಹಿಂದೆ ಈ ಜಿಲ್ಲೆ ಈಗಿನ ಸೇಲಂ ಜಿಲ್ಲೆಯ ಭಾಗಗಳೊಡನೆ ಕೂಡಿ ಕೊಂಗುನಾಡು ಎಂದು ಪ್ರಸಿದ್ಧವಾಗಿತ್ತು. 9ನೆಯ ಶತಮಾನದಲ್ಲಿ ಈ ಜಿಲ್ಲೆಯ ಭಾಗಗಳು ಚೋಳರಿಗೆ ಸೇರಿದ್ದವು; 11ನೆಯ ಶತಮಾನದಲ್ಲಿ ಈ ಭಾಗ ಹೊಯ್ಸಳರ ಆಳ್ವಿಕೆಗೆ ಒಳಪಟ್ಟಿತ್ತು. ತರುವಾಯ 14ನೆಯ ಶತಮಾನದಲ್ಲಿ ವಿಜಯನಗರ ಸಾಮ್ರಾಜ್ಯದ ಅಧೀನವಾಯಿತು. ಹೈದರ್ ಆಲಿ 1761ರಲ್ಲಿ ಈ ನಾಡನ್ನು ಗೆದ್ದುಕೊಂಡ, ಅವನ ಮಗ ಟಿಪ್ಪುಸುಲ್ತಾನ 4ನೆಯ ಮೈಸೂರು ಯುದ್ಧದಲ್ಲಿ (1799) ಮಡಿದ ಮೇಲೆ ಕೊಯಂಬತ್ತೂರು ಬ್ರಿಟಿಷರ ವಶವಾಗಿ ಮದ್ರಾಸು ಪ್ರಾಂತ್ಯಕ್ಕೆ ಸೇರಿತು. 1956ರಲ್ಲಿ ರಾಜ್ಯಗಳ ಪುನರ್ವಿಂಗಡಣೆಯಾದಾಗ ಕೊಯಂಬತ್ತೂರು ಜಿಲ್ಲೆಯ ಕೊಳ್ಳೇಗಾಲ ತಾಲ್ಲೂಕನ್ನು ಮೈಸೂರು ರಾಜ್ಯಕ್ಕೆ ವರ್ಗಾಯಿಸಲಾಯಿತು‌

ವ್ಯುತ್ಪತ್ತಿ 
ಕೊಯಂಬತ್ತೂರು ಹೆಸರಿನ ಮೂಲದ ಬಗ್ಗೆ ಹಲವಾರು ಸಿದ್ಧಾಂತಗಳಿವೆ. ಒಂದು ಸಿದ್ಧಾಂತದ ಪ್ರಕಾರ, "ಕೊಯಂಬತ್ತೂರು" ಎಂಬುದು ಕೋವನ್‌ಪುದೂರ್‌ನ (ಅಕ್ಷರಶಃ 'ಕೋವನ್‌ನ ಹೊಸ ಪಟ್ಟಣ') ವ್ಯುತ್ಪನ್ನವಾಗಿದೆ,ಮುಖ್ಯಸ್ಥ ಕೋವನ್ ಅಥವಾ ಕೋಯನ್‍ನ ನಂತರ ಕೊಯಂಪುತ್ತೂರ್ ಆಗಿ ವಿಕಸನಗೊಂಡಿತು  ಮತ್ತು ನಂತರ ಕೊಯಂಬತ್ತೂರು ಎಂದು ಆಂಗ್ಲೀಕರಣಗೊಂಡಿತು.  ಕೋಯಮ್ಮ, ಕೋಯನ್ ಪೂಜಿಸುವ ದೇವತೆಯು ನಂತರ ಕೋನಿಯಮ್ಮ ಮತ್ತು ತದನಂತರ ಕೋವೈಯಮ್ಮ ಆಗಿ ವಿಕಸನಗೊಂಡಿತು. ಇನ್ನೊಂದು ಸಿದ್ಧಾಂತವು ಈ ಹೆಸರನ್ನು ಕೋವೈಯಮ್ಮನಿಂದ ಪಡೆದಿರಬಹುದೆಂದು ಹೇಳುತ್ತದೆ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು

 ಕೊಯಂಬತ್ತೂರು ಜಿಲ್ಲಾ ಆಡಳಿತ 
 ಪುರಸಬೆ ಪಾಲಿಕೆ
 Coimbatore Guide 
 ಕೊಯಂಬತ್ತೂರು ನಕ್ಷೆ
 Coimbatore City Data Base  
 

ತಮಿಳುನಾಡಿನ ನಗರಗಳು
ಸಾಯಿ ಬಲ್ಲಾಳ್

ಬಾಲ್ಯದಿಂದಲೂ ಅಭಿನಯದಲ್ಲಿ ಅತ್ಯಂತ ಆಸಕ್ತಿಹೊಂದಿ ಅದರ ಹುಚ್ಚುಹಚ್ಚಿಕೊಂಡಿರುವ ಅಪ್ಪಟ-ತುಳು ಭಾಷಾಮೂಲದ ಕಲಾವಿದ. ನಿರರ್ಗಳವಾಗಿ ಅರಳು ಹುರಿದಂತೆ ತುಳು ಭಾಷೆಯಲ್ಲಿ ಮಾತಾಡುವ ಸಾಯಿ ಬಲ್ಲಾಳ್, ತುಳು-ರಂಗಭೂಮಿಯಿಂದ ಮೇಲೆದ್ದು ಹಿಂದಿ ರಂಗಭೂಮಿಯಲ್ಲಿ ಅಪಾರ ಜನಪ್ರಿಯತೆಯನ್ನು ಸಾಧಿಸಿದ್ದಾರೆ. ದಿನದ ಪ್ರಾರಂಭದಿಂದ ಸಂಜೆ ಏಳೂವರೆಯವರೆವಿಗೂ, ಸ್ಟುಡಿಯೋ ಸೆಟ್ ಗಳ ರಂಗು-ರಂಗಿನ ವಿಶ್ವದಲ್ಲಿ ತೊಡಗಿರುವ ಸಾಯಿಯವರು, ಈಗ ಒಬ್ಬ ಪ್ರಬುದ್ಧ ನಟನಾಗಿಗುರುತಿಸಲ್ಪಟ್ಟಿದ್ದಾರೆ. ಸಾಯಿ ಬಲ್ಲಾಳ್, ಅತಿ ಕಡಿಮೆ ಮಾತಿನ, ಸಹೃದಯಿ; ತುಳು ರಂಗಭೂಮಿಯ ಹಿತಾಸಕ್ತ, ತಮ್ಮದೇ ಆದ ಅಭಿಮಾನಿಗಳ ಬಳಗವನ್ನು ಹೊಂದಿದ್ದಾರೆ. ಸದಾ ಅಂತರ್ಮುಖಿಯಾಗಿರುವ ವ್ಯಕ್ತಿ. ಹಸನ್ಮುಖಿ ಸಹಿತ.

ಜನನ, ಬಾಲ್ಯ ಮತ್ತು ರಂಗ ಭೂಮಿಯ ಆಸಕ್ತಿಗಳು
'ಬೊಂಬಾಯಿ'ನಲ್ಲಿ ಜನಿಸಿದ, ಮೂಲ ಮಂಗಳೂರಿನವರಾದ ಸಾಯಿ ಬಲ್ಲಾಳರ ಅಭಿನಯದ ನೈಜತೆಗೆ ಮಾರುಹೋಗದ ರಸಿಕರರಿಲ್ಲ. 'ಫುಲ್ ವಾ ಧಾರವಾಹಿ'ಯಲ್ಲಿ 'ಠಾಕೂರ್ ದಾರೋಗಾ ಸಿಂಗ್'(ಬಡೇ ಥಾಕೂರ್) ಪಾತ್ರವನ್ನು ಅಚ್ಚುಕಟ್ಟಾಗಿ ನಿರ್ವಹಿಸುತ್ತಿದ್ದಾರೆ. ಯಾವಾಗಲೂ ಗಡ್ಡಬಿಟ್ಟಿರುತ್ತಿದ್ದ ಬಲ್ಲಾಳ್ ರ ಮುಖಚರ್ಯೆಯಲ್ಲಿನ ಒಂದು ಬದಲಾವಣೆಯೆಂದರೆ, ಅನೇಕ ವರ್ಷಗಳಿಂದ ಜೋಪಾನವಾಗಿ ಬೋಳಿಸದೆ ಕಾಪಾಡಿಕೊಂಡು ಬಂದಿದ್ದ ಗಡ್ಡವನ್ನು ಬೋಳಿಸುವ ಪ್ರಮೇಯ ಒದಗಿಬಂತು. ಆದರೆ ಈಗ ಹುರಿಮೀಸೆಯನ್ನು ಇಟ್ಟುಕೊಂಡಿದ್ದಾರೆ. ಉತ್ತರ ಪ್ರದೇಶದ 'ಚಂಬಲ್ ಕಣಿವೆ'ಯಲ್ಲಿ ಧಾರಾವಾಹಿಯ ಚಿತ್ರೀಕರಣಮಾಡಲಾಗಿತ್ತು. ಮತ್ತೊಂದು ಹಿಂದಿ ಧಾರವಾಹಿ 'ಮಾತಾ ಕಿ ಚೌಕಿ'ಯಲ್ಲಿ ಅಭಿನಯಿಸಿದ ಅವರ, 'ಪಂ.ವಿದ್ಯಾಸಾಗರ್' ರ ಪಾತ್ರ ಕಳೆಕಟ್ಟಿ ಪ್ರೇಕ್ಷಕರ ಮನವನ್ನು ತಣಿಸಿತ್ತು. 'ಮಾರಿಬಲೆ' ತುಳು ಸಿನಿಮಾದಲ್ಲಿ ಅಭಿನಯಿಸಿದ, ಬಲ್ಲಾಳ್ ರವರು, ಈಗ ತುಳು ನಾಟಕ ರಂಗದಿಂದ ಸ್ವಲ್ಪ ದೂರಸರಿದು, ಹಿಂದಿಯಲ್ಲಿ ಹೆಚ್ಚು ಪಾತ್ರಆಭಿನಯವನ್ನು ಒಪ್ಪಿಕೊಳ್ಳುತ್ತಿದ್ದಾರೆ,ತುಳು ಕನ್ನಡ ನಾಟಕದ ಸಂಭಾಷಣೆಗಳನ್ನು ಹಿಂದಿಯಲ್ಲೋ ಅಥವಾ ಇಂಗ್ಲೀಷ್ ನಲ್ಲೋ ಬರೆದು ಉರುಹಚ್ಚುತ್ತಿದ್ದರು. ಉತ್ತಮ ವೈಚಾರಿಕ ಪ್ರಸಂಗಗಳು ಕನ್ನಡ ಹಾಗೂ ತುಳು ವಲಯದಲ್ಲಿ ಬಂದರೆ ತಾವು ಸದಾ ಸಿದ್ಧರಾಗಿರುವುದಾಗಿ ಅಭಿಪ್ರಾಯ ವ್ಯಕ್ತಪಡಿಸುತ್ತಾರೆ. 'ಏಕ್ತಾ ಕಪೂರ್' ನಿರ್ದೇಶನದಲ್ಲಿ 'ಬಲ್ಲಾಳ್' ರಿಗೆ ಹಲವಾರು 'ಉತ್ತಮ ಕಿರ್ದಾರ್' ಗಳು ಸಿಕ್ಕವು. ಹಾಗಾಗಿ ಅವರು ಅತಿ ಬೇಡಿಕೆಯ ನಟರಾಗಿ ರೂಪುಗೊಂಡಿದ್ದಾರೆ. 'ಸಾಯಿ ಬಲ್ಲಾಳ್', ಅದ್ಭುತ ನಟರಾಗಲು ಕಾರಣ, ಅವರ ಅಂಗ ಸೌಷ್ಠವ, ಭಾಷೆಯಮೇಲಿನ ಹಿಡಿತ, ಮತ್ತು ಅತ್ಯುತ್ತಮ ಕಂಠಸಿರಿ, ಅವರಿಗೆ ಹೇಳಿಮಾಡಿಸಿದಂತಿದ್ದು, ಅವರು ಆರಿಸಿಕೊಳ್ಳುವ ಪಾತ್ರಗಳಿಗೆ ಒಳ್ಳೆಯ ಕಳೆಕಟ್ಟಿದೆ.

'ಸಾಯಿ ಬಲ್ಲಾಳ್ ಅಭಿನಯಿಸಿದ ಹಿಂದಿ ಧಾರವಾಹಿಗಳು
 ಶಾಂತಿ ಕುಟುಂಬ್
 ಕಹಾನಿ ತೇರಿಮೇರಿ
 ಕಸೌಟಿ ಝಿಂದಗೀ ಕಿ,
 ದೇಸ್ ಮೆ ನಿಕ್ಲಾ ಚಾಂದ್,
 ಮಾತಾ ಕೀ ಚೌಕಿ,
 ಪುಲ್ ವಾ

ಕನ್ನಡ ತುಳು ನಾಟಕಗಳಲ್ಲಿ
 ಜೋಕುಲು ಬಾಲೆಲು
 ಗೋಂಧೋಳ್
 ಟಿಪ್ಪು ಸುಲ್ತಾನ್
 ರಾವಿ ನದಿ ದಂಡೆಯ ಮೇಲೆ,
 ಪುರುಷೆ, (ಮರಾಠಿಯಿಂದ ಭಾಷಾಂತರ ಗೊಂಡ ಎಚ್.ಕೆ. ಕರ್ಕೆರ ನಿರ್ದೇಶನದ) ಗುಲಾಬ್ ರಾವ್ ಜಾಧವ್ ನ ಪಾತ್ರದಲ್ಲಿ,

ವರ್ಷಕ್ಕೆ ನಾಲ್ಕುಬಾರಿಯಾದರೂ ಊರಿಗೆ ಹೋಗುತ್ತಾರೆ
ಊರಿನ ನಂಟನ್ನು ಉಳಿಸಿಕೊಂಡಿರುವ ಬಲ್ಲಾಳರು, ಅಲ್ಲಿನ ಆರಾಧ್ಯದೇವಿ-ದೇವತೆಗಳ ಆರಾಧನೆಯನ್ನು ತಪ್ಪದೆ ಪಾಲಿಸಿಕೊಂಡು ಬರುತ್ತಿದ್ದಾರೆ.

ರಂಗಭೂಮಿ ಕಲಾವಿದರು
ಹೊಸಬಾಳೆ

ಹೊಸಬಾಳೆ ಇದು ಸೊರಬ ತಾಲುಕಿನ ಒಂದು ಚಿಕ್ಕ ಹಳ್ಳಿ ಇದು ಸೊರಬದಿಂದ ಸಾಗರ ರಸ್ತೆಯಲ್ಲಿ ಬರುತ್ತದೆ.
ಹೊಸಬಾಳೆ ಸುಬ್ಬರಾಯರು  |  ಹೆಚ್.ಎ. ಪ್ರಭಾಕರ ರಾವ್ ಹೊಸಬಾಳೆ
ನೋಡಿ : ಸೊರಬ

ಸೊರಬ ತಾಲೂಕು
ಸುಶೀಲಾ ಆಚಾರ್ಯ

ಸುಶೀಲಾ ಆಚಾರ್ಯರು, (ನಿಧನ: ೧೦,ಜನವರಿ, ೨೦೨೨) ದಕ್ಷಿಣ ಕನ್ನಡ ಜಿಲ್ಲೆಯ 'ಕಾರ್ಕಳ'ದವರು. ವಿದ್ಯಾರ್ಥಿದೆಸೆಯಲ್ಲೇ ಸಂಗೀತದ ಪ್ರತಿಭೆಯನ್ನು ಗುರುತಿಸಲಾಯಿತು. ಮುಂದೆ ಅವರು ಮುಂಬಯಿನಗರಕ್ಕೆ ಬಂದಮೇಲೆ  ನಗರದ ಹಲವಾರು 'ಹವ್ಯಾಸೀ ನಾಟಕ ತಂಡ'ಗಳ ನಾಟಕಗಳಲ್ಲಿ ಪಾತ್ರವಹಿಸಿ ಸಹೃದಯರ ಗಮನಕ್ಕೆ ಬಂದರು.'ಸುಶೀಲಾ ಆಚಾರ್ಯ'ರು ಅಭಿನಯಿಸಿದ ಕೆಲವು ನಾಟಕಗಳ ವಿವರಗಳು ಹೀಗಿವೆ.
 'ಧರ್ಮ ದುರಂತ',
 'ಸತ್ಯಂ ವದ ಧರ್ಮಂ ಚರ',
 'ರಾಧೇಯ'
 'ತೊಟ್ಟಿಲು ತೂಗಿದ ಕೈ',

ಹಿಂದೂಸ್ತಾನಿ ಸಂಗೀತಾಸಕ್ತರು
ಹಿಂದೂಸ್ತಾನೀ ಸಂಗೀತವನ್ನು ಅರಗಿಸಿಕೊಂಡಿರುವ ಸುಶೀಲಾ ಆಚಾರ್ಯರವರು,'ಹಾರ್ಮೋನಿಯಂ' ಬಾರಿಸಲು ಬಹಳ ಇಷ್ಟಪಡುತ್ತಾರೆ.'ಸುಶೀಲಾ ಆಚಾರ್ಯ'ರು ಹಲವಾರು ಸಮೂಹ ಗಾಯನ ಕಾರ್ಯಕ್ರಮಗಳಿಗೆ ಸಂಗೀತ ನಿರ್ದೇಶನ ಮಾಡಿದ್ದಾರೆ.
 'ರಸಮಂಜರಿ,'
 'ಸುಗಮ ಸಂಗೀತ', ಮುಂತಾದವುಗಳು.

'ಮುಂಬಯಿನ ಚಿನ್ಮಯ ಮಿಶನ್ ಸಂಸ್ಥೆ'
'ಸುಶೀಲಾ ಆಚಾರ್ಯ'ರ ಪ್ರತಿಭೆ ಮತ್ತು ಸಂಗೀತಾಸಕ್ತಿಗಳನ್ನು ಗುರುತಿಸಿ, ಗೌರವಿಸಿದೆ. ಹಾಗಾಗಿ ಚಿನ್ಮಯ ಮಿಶನ್ ನ ಹಲವಾರು ಸಂಗೀತ ಕಾರ್ಯಕ್ರಮಗಳಲ್ಲಿ ಸುಶೀಲಾ ಆಚಾರ್ಯರವರು, ಸಕ್ರಿಯವಾಗಿ ಭಾಗವಹಿಸಿದ್ದಾರೆ.

ಪ್ರಶಸ್ತಿಗಳು

ಸಾಧನ ಶಿಖರ ಪ್ರಶಸ್ತಿ
ಪ್ರತಿವರ್ಷವೂ ಮುಂಬಯಿ  ಕರ್ನಾಟಕ ಸಂಘ,ನಾಡು,ನುಡಿ,ಸಾಹಿತ್ಯ,ಸಂಸ್ಕೃತಿ,ಸಂಘಟನೆ,ಶಿಕ್ಷಣ,ರಂಗಭೂಮಿ ಚಟುವಟಿಕೆ,ಪತ್ರಿಕೋದ್ಯಮ,ಇತ್ಯಾದಿ ಕ್ಷೇತ್ರಗಳಲ್ಲಿ ಗಮನೀಯ ಸೇಗೆಗೈದ ಮೂವರು ಸಾಧಕರಿಗೆ,'ಸಾಧನ ಶಿಖರ ಗೌರವ ಪುರಸ್ಕಾರ'ವನ್ನು ನೀಡುತ್ತಾ ಬಂದಿದೆ. ಈ ಪುರಸ್ಕಾರವು, ತಲಾ 'ಐದುಸಾವಿರ ರುಪಾಯಿಗಳ ನಗದು ಹಣ','ಸ್ಮರಣಿಕೆ', ಹಾಗೂ 'ಸನ್ಮಾನಪತ್ರ'ಗಳನ್ನು ಒಳಗೊಂಡಿದೆ. ಸನ್,೨೦೧೧ ರ ಸರಣಿಯ ಪುರಸ್ಕಾರವನ್ನು 'ಸುಶೀಲಾ ಆಚಾರ್ಯರೂ', ತಮ್ಮ ಇನ್ನಿಬ್ಬರು ಸಾಧಕರ ಜೊತೆಯಲ್ಲಿ ಪಡೆದರು. ಶ್ರೀಮತಿ. ಪ್ರಮೋದಿನಿ ರಾವ್,  ಸುಶೀಲಾ ಆಚಾರ್ಯರ ಮಗಳು, ಹಿಂದುಸ್ತಾನಿ ಸಂಗೀತದಲ್ಲಿ ಪರಿಣಿತರು. ಚಿನ್ಮಯ ಆಶ್ರಮದ ನಾದಬಿಂದು ವಿಭಾಗದಲ್ಲಿ ತಾಯಿ,ಮಗಳಿಬ್ಬರೂ, ಅಲ್ಲಿ ತಮ್ಮ ಅನುಪಮ ಸೇವೆಯನ್ನು ಸಲ್ಲಿಸುತ್ತಿದ್ದಾರೆ.

ನಿಧನ
ಶ್ರೀಮತಿ ಸುಶೀಲಾ ಆಚಾರ್ಯ ಅವರು ೧೦, ಜನವರಿ, ೨೦೨೨ ರಂದು ನಿಧನರಾದರು.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 'ನಮ್ಮ ಹಿರಿಯಕ್ಕ,ಸುಶೀಲಕ್ಕ' ನೇಸರು,ಫ಼ೆಬ್ರವರಿ,೨೦೨೨, ಮೈಸೂರ್ ಅಸೋಸಿಯೇಷನ್

ಕಲಾವಿದರು

ಮುಂಬಯಿ ಕನ್ನಡಿಗರು
ಎಂ. ಎನ್. ಸುವರ್ಣ

ಮೂಲತಃ ದಕ್ಷಿಣ ಕನ್ನಡ ಜಿಲ್ಲೆಯವರಾದ,’ಗುರು ಎಂ. ಎನ್. ಸುವರ್ಣ'ರು, 'ನಾಟ್ಯ ವಿಶಾರದ', ಹಾಗೂ ’ಗ್ಲೋಬಲ್ ಮಾನ್ಯ ಪ್ರಶಸ್ತಿ ವಿಜೇತ' ರು, ತಮ್ಮ ಚಿಕ್ಕ ಪ್ರಾಯದಲ್ಲೇ ಬೊಂಬಾಯಿಗೆ ಆಗಮಿಸಿ, ದಿ|'ಗುರು ಚಂದ್ರಶೇಖರ ಪಿಳ್ಳೆ'ಯವರ ಶಿಷ್ಯತ್ವದಲ್ಲಿ 'ಭರತ ನಾಟ್ಯ'ವನ್ನು ಕಲಿತು, ಅದರಲ್ಲಿ ಸಿದ್ಧಿಯನ್ನು ಪಡೆದರು. ಸನ್,೧೯೫೮ ರಲ್ಲಿ ತಾವೇ ಸ್ವಂತ ನೃತ್ಯ ಸಂಸ್ಥೆಯೊಂದನ್ನು ಸ್ಥಾಪಿಸಿ ತಮ್ಮನ್ನು 'ಸಮಾಜಸೇವೆ'ಯಲ್ಲಿ ತೊಡಗಿಸಿಕೊಂಡರು. ಸನ್. ೧೯೬೨ ರಲ್ಲಿ ನಿಧಾನವಾಗಿ ಬೆಳೆದುನಿಂತ ತಮ್ಮ ಸಂಸ್ಥೆಗೆ,'ಅರುಣೋದಯ ಕಲಾಕೇಂದ್ರ'ವೆಂದು ಹೆಸರಿಟ್ಟು ನೋಂದಣಿಗೊಳಿಸಿದರು.'ಸುವರ್ಣ', 'ಬುದ್ಧಿಮಾಂದ್ಯ ಮಕ್ಕಳಿಗೆ ಭರತ ನಾಟ್ಯ' ನೃತ್ಯದಲ್ಲಿ ವಿಶೇಷ ತರಬೇತಿಯನ್ನು ನೀಡುತ್ತಿದ್ದಾರೆ.

ನೃತ್ಯ ರೂಪಕಗಳು
ಗುರು ಸುವರ್ಣರು ನಿರೂಪಿಸಿ ನಿರ್ದೇಶಿಸಿದ ನೃತ್ಯರೂಪಕಗಳು ಹೀಗಿವೆ.
 'ಭಸ್ಮಾಸುರ ಮೋಹಿನಿ',
 'ಶಾಕುಂತಲಾ',
 'ಕೃಷ್ಣ ಲೀಲಾ',
 'ಲವ-ಕುಶ' ಮೊದಲಾವುಗಳು. ಇವುಗಳಲ್ಲಿ ಕೆಲವು ದೂರದರ್ಶನವಾಹಿನಿಯಲ್ಲಿ ಪ್ರಸಾರಗೊಂಡಿವೆ.

ಪ್ರಶಸ್ತಿಗಳು
ಗುರು ಸುವರ್ಣರ ಸಮಾಜಪರ ಸೇವೆಗಳನ್ನು ಮತ್ತು ನೃತ್ಯವನ್ನು ಮಕ್ಕಳಿಗೆ ಕಲಿಸುತ್ತಿರುವ  ವಿಶೇಷ ಪದ್ಧತಿಗಳನ್ನು ಗುರುತಿಸಿ, ಸನ್, ೨೦೦೫ ರಲ್ಲಿ 'ಸಿಂಗಪುರ'ದಲ್ಲಿ ನಡೆದ ಸಮಾರಂಭವೊಂದರಲ್ಲಿ, 'ವಿಶ್ವಮಾನ್ಯ ಪ್ರಶಸ್ತಿ'ಯನ್ನು ನೀಡಿ ಗೌರವಿಸಲಾಗಿದೆ.

'ಸಾಧನ ಶಿಖರ ಪ್ರಶಸ್ತಿ'
ಪ್ರತಿವರ್ಷವೂ ಮುಂಬಯಿ ಕರ್ನಾಟಕ ಸಂಘ, ನಾಡು, ನುಡಿ, ಸಾಹಿತ್ಯ, ಸಂಸ್ಕೃತಿ, ಸಂಘಟನೆ, ಶಿಕ್ಷಣ, ರಂಗಭೂಮಿ ಚಟುವಟಿಕೆ, ಪತ್ರಿಕೋದ್ಯಮ, ಇತ್ಯಾದಿ ಕ್ಷೇತ್ರಗಳಲ್ಲಿ ಗಮನೀಯ ಸೇಗೆಗೈದ ಮೂವರು ಸಾಧಕರಿಗೆ,'ಸಾಧನ ಶಿಖರ ಗೌರವ ಪುರಸ್ಕಾರ'ವನ್ನು ನೀಡುತ್ತಾ ಬಂದಿದೆ. ಈ ಪುರಸ್ಕಾರವು, ತಲಾ 'ಐದುಸಾವಿರ ರುಪಾಯಿಗಳ ನಗದು ಹಣ', 'ಸ್ಮರಣಿಕೆ', ಹಾಗೂ 'ಸನ್ಮಾನಪತ್ರ'ಗಳನ್ನು ಒಳಗೊಂಡಿದೆ. ಸನ್, ೨೦೧೧/2011 ರ ಸರಣಿಯ ಪುರಸ್ಕಾರವನ್ನು 'ಗುರು ಎಂ.ಎನ್.ಸುವರ್ಣ'ರೂ, ತಮ್ಮ ಇನ್ನಿಬ್ಬರು ಸಾಧಕರ ಜೊತೆಯಲ್ಲಿ ಪಡೆದಿದ್ದಾರೆ.
ನೃತ್ಯ ಕಲಾವಿದರು
M84

ಲೆಂಟಿಕ್ಯುಲರ್ ಗೆಲಾಕ್ಸಿಗಳು:
ಈ ಗೆಲಾಕ್ಸಿಗಳ ಸಮೂಹ ಸುಮಾರು ೩೦೦೦೦೦ ಜ್ಯೋತಿರ್ವರ್ಷ ದೂರದಲ್ಲಿದೆ - ಅಂದರೆ ೩೦೦೦೦೦ ವರ್ಷಗಳ ಹಿಂದಿನ ಕಾಲದಿಂದಲೂ ನಾವು ಇದನ್ನು ನೋಡುತ್ತಿದ್ದೇವೆ.
ಕನ್ಯಾ ರಾಶಿಯಲ್ಲಿ ಗೆಲಾಕ್ಸಿಗಳ ಸಮೂಹವೇ ಇದೆ. ಅವುಗಳಲ್ಲಿ ಕೆಲವು ದೀರ್ಘವೃತ್ತ ವರ್ಗದವು. ಕೆಲವು ಸುರುಳಿ ವರ್ಗದವು. ಕೆಲವು ಲೆಂಟಿಕ್ಯುಲರ್ ಎಂಬ ಮೂರನೆಯ ವರ್ಗಕ್ಕೆ ಸೇರುತ್ತವೆ. ಅಂದರೆ ಇವು ಸುರುಳಿ ಗೆಲಾಕ್ಸಿಗಳೋ ಅಥವಾ ದೀರ್ಘವೃತ್ತ ವರ್ಗದವೋ ಎಂಬ ಸಮಸ್ಯೆ ಉಂಟಾಗುತ್ತದೆ ಎಂದರ್ಥ.
ಹೆಚ್ಚಿನ ಅನಿಲ ಮತ್ತು ದೂಳು ವ್ಯಯವಾಗಿ ಹಳೆಯ ನಕ್ಷತ್ರಗಳೇ ಹೆಚ್ಚಾಗಿ ಕಾಣುತ್ತವೆ. ಹೊಸ ನಕ್ಷತ್ರಗಳ ರಚನೆ ಸ್ಥಗಿತಗೊಂಡಿದೆ ಎಂದೇ ಹೇಳಬಹುದು. ಉದಾಹರಣೆಗೆ  ೮೪ ನೋಡಲು ದೀರ್ಘ ವೃತ್ತಾಕಾರದಂತೆಯೇ ಕಾಣುತ್ತದೆ. ಅದರ ಆಸುಪಾಸಿನಲ್ಲಿ ಸುರುಳಿ ಗೆಲಾಕ್ಸಿಗಳು ಇವೆ. ಈ ಗುಂಪಿನ ಚಿತ್ರ ತೆಗೆಯುವುದು ಹವ್ಯಾಸೀ ವೀಕ್ಷಕರಿಗೊಂದು ಮೋಜು ಎನ್ನಬಹುದು. ಹಬಲ್ ದೂರದರ್ಶಕ ಅಥವಾ ಭೂದೂರದರ್ಶಕಗಳ ವಿಶೇಷ ಚಿತ್ರಗಳಿಂದ ಸುರುಳಿ ಇರಬಹುದು ಮತ್ತು ಕೇಂದ್ರ ಭಾಗದಲ್ಲಿ ನಕ್ಷತ್ರಗಳ ಗೋಳ ಗುಚ್ಛಗಳು ಇವೆ ಎಂಬ ಅಂಶ ತಿಳಿಯುತ್ತದೆ. ಅಲ್ಲದೆ ನಾವು ಊಹಿಸಿದ್ದಕ್ಕಿಂತ ಹೆಚ್ಚು ವಿಸ್ತಾರವಾಗಿದೆ ಎಂದೂ ತಿಳಿಯುತ್ತದೆ.
ಚಂದ್ರ ದೂರದರ್ಶಕ ತನ್ನ ಎಕ್ಸ್ ರೇ ಕಣ್ಣುಗಳಿಂದ ಎಂ 86 ಗೆಲಾಕ್ಸಿಯ ಸುತ್ತಲಿನ ಅನಿಲದ ವಿಸ್ತಾರವನ್ನು ತೋರಿಸಿಕೊಟ್ಟಿತು. ಈ ಗೆಲಾಕ್ಸಿಗಳ ಸಮೂಹ ಸುಮಾರು ೩೦೦೦೦೦ ಜ್ಯೋತಿರ್ವರ್ಷ ದೂರದಲ್ಲಿದೆ - ಅಂದರೆ ೩೦೦೦೦೦ ವರ್ಷಗಳ ಹಿಂದಿನ ನೋಟವನ್ನು ನಾವು ನೋಡುತ್ತಿದ್ದೇವೆ. ಇವುಗಳಿಗಿಂತ ಸ್ವಲ್ಪ ದೂರದಲ್ಲಿ (ಆಕಾಶದಲ್ಲಿ ಕಂಡಂತೆ) ಕಾಣುವ ಇನ್ನೊಂದು ಲೆಂಟಿಕ್ಯುಲರ್ ಗೆಲಾಕ್ಸಿ ಎಂ ೮೫. ಇದು ಕೃಷ್ಣ ವೇಣಿ (ಕೋಮಾ ಬೆರೆನ್ಸೀಸ್) ಎಂಬ ಪುಂಜದ ಎಲ್ಲೆಯೊಳಗಿದೆ.
ಎಂ ೮೫ರ ಪಕ್ಕದಲ್ಲಿ ಎನ್ ಜಿ ಸಿ ೪೩೯೪ ಎಂಬ ಸಂಖ್ಯೆಯ ಅಡ್ಡಪಟ್ಟಿಯ ಸುರುಳಿ ಗೆಲಾಕ್ಸಿ ಕಾಣುತ್ತದೆ. ಇದು ದೂರದರ್ಶಕಗಳಿಂದ ನಕ್ಷತ್ರದ ಹಾಗೆಯೇ ಕಾಣುತ್ತದೆಯಾದರೂ ಹೆಚ್ಚು ಎಕ್ಸ್ ಪೋಷರ್ ಕೊಟ್ಟು ತೆಗೆದ ಚಿತ್ರಗಳಲ್ಲಿ ಗೆಲಾಕ್ಸಿಯ ಆಕಾರ ಸ್ಪಷ್ಟವಾಗಿ ಕಾಣುತ್ತದೆ. ಇವೆರಡೂ ಸೆಕೆಂಡಿಗೆ ಸುಮಾರು ೭೦೦ ಕಿ.ಮೀ ವೇಗದಿಂದ ನಮ್ಮಿಂದ ದೂರ ಧಾವಿಸುತ್ತಿರುವುದರಿಂದ ಬಹುಶಃ ಜೋಡಿ ಇರಬಹುದು ಎನ್ನಿಸುತ್ತದೆ. ಅಂದರೆ ಗುರುತ್ವಾಕರ್ಷಣೆಗೆ ಒಳಪಟ್ಟಿರಬಹುದು.
ಈ ಮೂರೂ ಗೆಲಾಕ್ಸಿಗಳನ್ನು ಮೆಸಿಯೆರ್ ಕಂಡು ಹಿಡಿಯಲಿಲ್ಲ. ಆದರೆ ಧೂಮಕೇತು ಎಂಬ ಭ್ರಮೆ ಉಂಟು ಮಾಡುತ್ತವೆಯಾದ್ದರಿಂದ ಆ ಪಟ್ಟಿಯಲ್ಲಿ ಸೇರಿದವು.

ಖಗೋಳಶಾಸ್ತ್ರ
ಗೆಲಾಕ್ಸಿಗಳು
ಅಪ್ ಇನ್ ದಿ ಎರ್

ಅಪ್ ಇನ್ ದ್ ಎರ್ ಒಂದು ೨೦೦೯ರಲ್ಲಿ ಬಿಡುಗಡೆಯಾಗಿರುವ ಆಂಗ್ಲ ಭಾಷೆಯ ಚಲನಚಿತ್ರ. ಚಿತ್ರದಲ್ಲಿ ಜಾರ್ಜ್ ಕ್ಲೂನೀ, ವೆರಾ ಫ಼ಾರ್ಮೀಗಾ ಹಾಗೂ ಆನಾ ಕೆಂಡ್ರಿಕ್ ಮುಖ್ಯ ಪಾತ್ರಗಳಲ್ಲಿ ನಟಿಸಿದ್ದಾರೆ. ಈ ಚಿತ್ರವನ್ನು ಪ್ರಮುಖವಾಗಿ ಸೈಂಟ್ ಲೂಯಿಸ್, ಮಿಸ್ಸೊರೀನಲ್ಲಿ ಚಿತ್ರೀಕರಣ ಮಾಡಲಾಗಿತ್ತು. ಆದರೇ ಹಲವಾರು ಬಾರಿ ಡೆಟ್ರಾಯ್ಟ್, ಮಿಚಿಗನ್, ಒಮಾಹಾ, ನೆಬ್ರಾಸ್ಕಾ, ಲಾಸ್ ವೆಗಾಸ್, ನೆವಾಡಾ ಹಾಗೂ ಮಯಾಮಿ, ಫ಼್ಲೋರಿಡಾ ನಗರಗಳಲ್ಲಿ ಚಿತ್ರೀಕರಣ ನಡೆಯಿತು. ಈ ಚಿತ್ರ ವಾಲ್ಟರ್ ಕಿಮ್ರವರ ಅಪ್ ಇನ್ ದಿ ಎರ್ ಎನ್ನುವ ಕಾದಂಬರಿಯಿಂದ ಪ್ರೇರಿಸಲ್ಪಟ್ಟದ್ದು.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 
 Up in the Air at Virtual History
ಆಂಗ್ಲ ಭಾಷೆಯ ಚಲನಚಿತ್ರಗಳು
ಚಲನಚಿತ್ರಗಳು
ಹಾಲಿವುಡ್
ಸೈಂಟ್ ಲೂಯಿಸ್

ಸೆಂಟ್ ಲೂಯಿಸ್ ಅಮೆರಿಕದ ಮಿಸೌರಿ ರಾಜ್ಯದಲ್ಲಿರುವ ನಗರ. ಈ ನಗರ ಮಿಸಿಸಿಪ್ಪಿ ಹಾಗೂ ಮಿಸೌರಿ ನದಿಗಳ ಸಂಗಮದಲ್ಲಿ ಸ್ತಿಥವಾಗಿದೆ.

References

ಅಮೇರಿಕ ಸಂಯುಕ್ತ ಸಂಸ್ಥಾನದ ಪಟ್ಟಣಗಳು
br:Saint-Louis
ಜಕ್ಕಲವಡಿಕೆ

ಜಕ್ಕಲವಡಿಕೆ - ಇದು ಕರ್ನಾಟಕದ ಚಿತ್ರದುರ್ಗಜಿಲ್ಲೆಯ ಮೊಳಕಾಲ್ಮೂರುತಾಲೂಕಿನ  ಒಂದು ಕುಗ್ರಾಮದ ಹೆಸರು. ಇದು ಪ್ರಸಿದ್ಧ ಅಶೋಕನ ಶಾಸನಗಳಿರುವ ಸಿದ್ಧಾಪುರದ ಹತ್ತಿರವಿದೆ. ಇದರ ಹೆಸರಿನ ಉತ್ಪತಿಯ ಬಗ್ಗೆ ಅನೇಕ ಅಭಿಪ್ರಾಯಗಳಿವೆ.

ಹೆಸರಿನ ಉತ್ಪತಿ
ಅವುಗಳೆಂದರೆ -
೧)ಜಕ್ಕಲವಡಿಕೆ = ಜಗ + ಕಲ + ವಾಡಿ = ಕಲಾ ಜಗತ್ತಿನ ಮನೆ.(House of world art).
ಇದರ ಪ್ರಕಾರ ಈ ಪ್ರದೇಶ ಪ್ರಾಚೀನ ಕಲೆಗೆ ಸಂಭಂದಪಟ್ಟಂತಿದೆ.

೨)ಜಕ್ಕಲವಡಿಕೆ = ಜಕ್ಕ + ಅಳವಡಿಕೆ = ಯತ್ತಿನ ಗಾಡಿಯ ಜಕ್ಕದ ಅಳವಡಿಕೆ.(Adjusting Cart Fixtures).
ಇದರ ಪ್ರಕಾರ ಈ ಪ್ರದೇಶ ಯತ್ತಿನ ಗಾಡಿಯ ತಯಾರಿಕೆಗೆ ಸಂಭಂದಪಟ್ಟಂತಿದೆ.

೩)ಜಕ್ಕಲವಡಿಕೆ = ಜಕ್ಕಲ + ಅಡಿಕೆ = ಒಂದು ರೀತಿಯ ಅಡಕೆ.(A type of Betelnut).
ಇದರ ಪ್ರಕಾರ ಈ ಪ್ರದೇಶ ಅಡಿಕೆ ಮಾರಾಟಕ್ಕೆ ಸಂಭಂದಪಟ್ಟಂತಿದೆ.

೪)ಜಕ್ಕಲವಡಿಕೆ = ಜಕ್ಕಲ + ವಾಡಿ = ಜಕ್ಕಲ ಮುನಿಯ ಆಶ್ರಮ.(Place of saint Jakkala).
ಇದರ ಪ್ರಕಾರ ಈ ಪ್ರದೇಶ ಜಕ್ಕಲ ಮುನಿಯ ಆಶ್ರಮಕ್ಕೆ ಸಂಭಂದಪಟ್ಟಂತಿದೆ.

೫)ಜಕ್ಕಲವಡಿಕೆ = ಜಗಳ + ವಾಡಿಕೆ = ಜಗಳವಾಡುವ ಸ್ಥಳ.(A place of quarrels).
ಇದರ ಪ್ರಕಾರ ಈ ಪ್ರದೇಶ ಯುದ್ಧಕ್ಕೆ ಸಂಭಂದಪಟ್ಟಂತಿದೆ.

ಹೀಗೆ ಹಲವಾರು ರೀತಿಯ ಅರ್ಥಗಳು ಇದಕ್ಕೆ ಬರಬಹುದು.

ಚಿತ್ರದುರ್ಗ ಜಿಲ್ಲೆ
ಮಹಾ ಕೈಲಾಸಗಿರಿ

ಚಿಂತಾಮಣಿಯಿಂದ ೬ ಕಿ. ಮೀ ದೂರದಲ್ಲಿರುವ ಒಂದು ಗುಹಾಂತರ ದೇವಾಲಯಗಳಲ್ಲೊಂದು. ’ಅಂಬಾಜಿದುರ್ಗ’ ಪರ್ವತ ಶ್ರೇಣಿಯ ಒಂದು ಬೆಟ್ಟವನ್ನು ಕೊರೆದು, ’ಕೈಲಾಸಗಿರಿ ಗುಹಾಲಯ ದೇವಸ್ಥಾನ’ ವನ್ನು ನಿರ್ಮಿಸಲಾಗುತ್ತಿದೆ. ಇಲ್ಲಿ ’ಚತುರ್ಮುಖ ಶಿವ’, ’ಪಾರ್ವತಿ’ ಮತ್ತು ’ಗಣೇಶ’ ನ ದೇವಸ್ಥಾನಗಳಿವೆ. ಬೆಟ್ಟದಲ್ಲಿಯೇ ಬೃಹತ್ ಗಾತ್ರದ ’ಜಟಾಧಾರಿ ಶಿವನ ವಿಗ್ರಹ’ ಕೆತ್ತುವ ಕಾರ್ಯ, ಮಾಜಿ ಸಚಿವ, ’ಚೌಡರೆಡ್ಡಿ’ ಕುಟುಂಬದವರ ಮೇಲ್ವಿಚಾರಣೆಯಲ್ಲಿ, ಭರದಿಂದ ಸಾಗಿದೆ. ಧಾರ್ಮಿಕ ಹಾಗೂ ಸಾಹಸ ಪ್ರವೃತ್ತಿಯ ಜನರಿಗೆ ಕೈಲಾಸಗಿರಿ ಒಂದು ಹೇಳಿಮಾಡಿಸಿದ ತಾಣ. ಇದು ಬೆಂಗಳೂರಿನಿಂದ ಸುಮಾರು ೭೫ ಕಿ.ಮೀ ದೂರದಲ್ಲಿದೆ.

ಕೋಲಾರ ಜಿಲ್ಲೆಯ ಪ್ರವಾಸಿ ತಾಣಗಳು
ಗೀತ ಗೋವಿಂದ

ಗೀತ  ಗೋವಿಂದವು  (ಒರಿಯ     : ଗିତ ଗୋବିନ୍ଦ, ದೇವನಾಗರಿ: गीत गोविन्द)  ೧೨ನೆಯ ಶತಮಾನದ ಕವಿ  ಜಯದೇವನ ರಚನೆಯಾಗಿದೆ.ಇವನು ಒಡಿಶಾ ರಾಜ್ಯದ  ಪುರಿ ಬಳಿಯ ಕೆನ್ದುಲಿ  ಸಸನ್ ಎಂಬಲ್ಲಿ ಜನಿಸಿದನು. ಇದು ವೃಂದಾವನದ ಕೃಷ್ಣ ಮತ್ತು  ಗೋಪಿಕೆಯರ, ಮುಖ್ಯವಾಗಿ ರಾಧಾ ಎಂಬ ಗೋಪಿಕೆಯ, ನಡುವಿನ ಸಂಬಂದವನ್ನು ವರ್ಣಿಸುತ್ತದೆ . ಈ ಗ್ರಂಥವು ಹಿಂದೂ ಧರ್ಮದ ಭಕ್ತಿ ಪಂಥದ ಬೆಳೆವಣಿಗೆಯಲ್ಲಿ ಬಹು ಮುಖ್ಯವಾದ ಪಾತ್ರವನ್ನು ವಹಿಸಿದೆ.

ಗೀತ  ಗೋವಿಂದವು ಹನ್ನೆರಡು ಅದ್ಯಾಯವಾಗಿ ವಿಭಾಗಿಸಲ್ಪಟ್ಟಿದೆ. ಪ್ರತೀ ಅಧ್ಯಾಯವು ಪ್ರಬಂಧ  ವೆಂಬ ೨೪ ಭಾಗವಾಗಿ ವಿಭಾಗಿಸಲ್ಪಟ್ಟಿದೆ.ಪ್ರಬಂಧಗಳು ಅಷ್ಟಪದಿಗಳೆಂಬ ಎಂಟು ದ್ವಿಪದಿಗಳನ್ನು ಒಳಗೊಂಡಿದೆ. ಈ ಗ್ರಂಥವು ರಾಧಳನ್ನು ಕೃಷ್ಣನಿಗಿಂತ ಶ್ರೇಷ್ಠಳು ಎಂದು ಉಲ್ಲೇಖಿಸುತ್ತದೆ. ಇದರ ಪತ್ಯ ನಾಯಿಕೆಯ ಎಂಟು ಲಹರಿಗಳನ್ನು ವಿವರಿಸುತ್ತದೆ.ಈ ವಿವರಣೆಗಳು ನಿರಂತರವಾಗಿ ಭಾರತೀಯ ನೃತ್ಯ ಪ್ರಕಾರಗಳ ಮೇಲೆ ತನ್ನ ಪ್ರಭಾವವನ್ನು ಬೀರುತ್ತಿವೆ.

ಅನುವಾದಗಳು

ಗೀತ ಗೋವಿಂದದ ಪ್ರಥಮ ಇಂಗ್ಲಿಷ್ ಅನುವಾದ ಸರ್ ವಿಲಿಯಂ ಜೋನ್ಸ್ ರವರಿಂದ ೧೭೯೨ರಲ್ಲಿ ಪ್ರಕಟವಾಯಿತು. ಇದರಲ್ಲಿ ಕಳಿಂಗ  (ಹಳೆಯ ಒಡಿಶಾ )ವು ಗೀತ ಗೋವಿಂದದ ತವರು ಎಂದು ನಮೂದಿಸಲಾಗಿದೆ. ತದನಂತರ ಗೀತ ಗೋವಿಂದವು ಪ್ರಪಂಚದ ಅದ್ಯಂತ ಹಲವಾರು ಭಾಷೆಗಳಿಗೆ ಅನುವಾದವಾಗಿದೆ.ಇದು ಸಂಸ್ಕೃತ ಕಾವ್ಯದ ಒಂದು ಅತ್ತ್ಯುತ್ತಮ ಉದಾಹರಣೆ ಎಂದು ಪರಿಗಣಿತವಾಗಿದೆ.

ಬಾರ್ಬರ ಸ್ಟಾಲರ್ ಮಿಲ್ಲರ್ 'ರು "ಕಪ್ಪು ದೇವರ ಪ್ರೇಮ ಕಾವ್ಯ "ಎಂಬ ಹೆಸರಿನಲ್ಲಿ ಇದನ್ನು ೧೯೭೭ರಲ್ಲಿ ಅನುವಾದಿಸಿರುತ್ತಾರೆ.[ ಲವ್ ಸಾಂಗ್ ಆಫ್ ದಿ ಡಾರ್ಕ್ ಲಾರ್ಡ್ : ಜಯದೇವ 'ರ ಗೀತಾ ಗೋವಿಂದ  ] (ISBN 0-231-11097-9). ಈ ಪುಸ್ತಕವು ಜಾನ್ ಸ್ತ್ರತೋನ್ ಹವ್ಲೆಯ್ ರ ಮುನ್ನುಡಿ ಮತ್ತು ವಿಸ್ತೃತವಾದ ವಿವರಣೆ ಯನ್ನು ಹೊಂದಿದೆ.

ಇವನ್ನೂ ಗಮನಿಸಿ‌

 ಜಯದೇವ 
 ಕೆಂದುಲಿ ಸಸಾನ್ 
 ಜಯದೇವರ ಜನ್ಮ ವಿವಾದ 
 ಸಿಖ್ ಪಂಥದಲ್ಲಿ ಜಯದೇವ 
 ಸಂಸ್ಕೃತ ಕವಿಗಳ ಪಟ್ಟಿ 
 ಸಂಸ್ಕೃತ ಸಾಹಿತ್ಯ 
 ಒಡಿಸ್ಸಿ 
 ಜಯದೇವ ನ ಸಾಹಿತ್ಯ

ಉಲ್ಲೇಖಗಳು‌

ಬಾಹ್ಯ ಕೊಂಡಿಗಳು

 ಗೀತಾ ಗೋವಿಂದ ದ ಓರಿಯ ಭಾಷೆಯ ಆವೃತ್ತಿ 
 ಗೀತಾ ಗೋವಿಂದ : ಒಂದು ಬಹುಮಾದ್ಯಮ ಪ್ರಸ್ತುತಿ  
 ವರ್ಡ್ -ಫಾರ್ -ವರ್ಡ್ ಸಂಸ್ಕ್ರಿತ್ ವೆರ್ಸೆಸ್ ಟು ಇಂಗ್ಲಿಷ್ , ಟ್ರನ್ಸಲೆಶನ್ ಇನ್ ಪ್ರೋಸೆ ಥ್ರೂ ವೆಬ್ ಪೇಜ್ ಗಿರ್ವನಿ -ಗೀತಾ ಗೋವಿಂದಂ 

ಹಿಂದೂ ಗ್ರಂಥಗಳು
ಸಂಸ್ಕೃತ ಕಾವ್ಯ
ಜಯದೇವ
ವೈಷ್ಣವ ಧರ್ಮ
ಭಕ್ತಿ ಚಳವಳಿ
ಹಿಂದೂ ಧರ್ಮಗ್ರಂಥಗಳು
ಬಾಯ್ಸಿ

ಬಾಯ್ಸ್ ಅಮೇರಿಕ ಸಂಯುಕ್ತ ಸಂಸ್ಥಾನದ ಐಡಹೋ ರಾಜ್ಯದ ರಾಜಧಾನಿ. ಇದು ಅಡ ಜಿಲ್ಲೆಯ ರಾಜಧಾನಿಯೂ ಹೌದು. ಈ ಊರು ಬಾಯ್ಸ್ ನದಿಯ ದಡದಲ್ಲಿದೆ. ೨೦೦೯ ಜನಸಂಖ್ಯೆ ಪ್ರಕಾರ ಈ ಊರಿನ ಜನಸಂಖ್ಯೆ ೨೦೫,೭೦೭. ಇದು ಐಡಹೋ ರಾಜ್ಯದಲ್ಲಿ ಅತಿ ದೊಡ್ಡ ನಗರ.

ಊರು

ಡೌನ್ ಟೌನ್ 
ಈ ಭಾಗದಲ್ಲಿ ಹಲವಾರು ಚಿಕ್ಕ ಅಂಗಡಿಗಳು ಹಾಗೂ ಕೆಲವು ದೊಡ್ಡ ಕಟ್ಟಡಗಳು ಇವೆ.

ನಾರ್ಥ್ ಎಂಡ್ 

ಊರಿನ ಈ ಭಾಗದಲ್ಲಿ ಹಲವಾರು ಹಳೆ ಮನೆಗಳಿವೆ. ೧೩ನೇ ಮಾರ್ಗದಲ್ಲಿ ಹಲವಾರು ಅಂಗಡಿಗಳು ಇವೆ.

References 

ಅಮೇರಿಕ ಸಂಯುಕ್ತ ಸಂಸ್ಥಾನದ ಪಟ್ಟಣಗಳು
ಐಡಹೋ
ಐಡಹೋ

ಐಡಹೋ ಅಮೇರಿಕ ಸಂಯುಕ್ತ ಸಂಸ್ಥಾನದ ವಾಯುವ್ಯ ಭಾಗದಲ್ಲಿರುವ ಒಂದು ರಾಜ್ಯ. ರಾಜ್ಯದ ಅತೀ ದೊಡ್ಡ ನಗರ ಹಾಗೂ ರಾಜಧಾನಿ ಬಾಯ್ಸಿ. ಇದರ ಸುತ್ತಲು ಇರುವ ರಾಜ್ಯಗಳು ಒರೆಗಾನ್, ವಾಶಿಂಗ್ಟನ್, ನೆವಾಡಾ, ಮಾಂಟಾನ, ವಯೊಮಿಂಗ್, ಯುಟಾ ಹಾಗೂ ಕೆನಡದ ಬ್ರಿಟಿಶ್ ಕೊಲಂಬಿಯ. ಅಮೇರಿಕ ಸಂಯುಕ್ತ ಸಂಸ್ಥಾನದ ೨೦೧೦ ಜನಸಂಖ್ಯೆಯ ಪ್ರಕಾರ ರಾಜ್ಯದ ಜನಸಂಖ್ಯೆ ೧,೫೬೭,೫೮೨.

ಹಲವಾರು ರತ್ನಗಳು ಸಿಗುವ ಕಾರಣದಿಂದಾಗಿ ಈ ರಾಜ್ಯಕ್ಕೆ 'ಜೆಂ ಸ್ಟೇಟ್ ಎಂದು ಕರೆಯುತ್ತಾರೆ. ವಿಶ್ವದಲ್ಲಿ ಸ್ಟಾರ್ ಗಾರ್ನೆಟ್ ಎಂಬ ರತ್ನವು ಸಿಗುವ ಎರಡು ಜಾಗಗಳಲ್ಲಿ ಈ ರಾಜ್ಯ ಒಂದು (ಇನ್ನೊಂದು ಜಾಗ ಭಾರತದ ಹಿಮಾಲಯ ಪರ್ವತಗಳು).

References 

ಅಮೇರಿಕ ಸಂಯುಕ್ತ ಸಂಸ್ಥಾನದ ರಾಜ್ಯಗಳು
ಐಡಹೋ
ಭೈರವಿ (ಹಿಂದುಸ್ತಾನಿ )

ರಾಗ ಭೈರವಿ  (ಹಿಂದಿ: भैरवि) ಯು ಒಂದು ಹಿಂದುಸ್ತಾನಿ ಶಾಸ್ತ್ರೀಯ ಸಂಗೀತದ ಸಂಪೂರ್ಣ (Sampurna) ರಾಗ.ಇದು ಭೈರವಿ ಥಾಟ್ ಗೆ ಸೇರಿರುತ್ತದೆ. ಸಾಂಪ್ರದಾಯಿಕವಾಗಿ ಇದು ಒಂದು ಮುಂಜಾನೆ ರಾಗ.ಈಗಿನ ದಿನಗಳಲ್ಲಿ ,ಕೊನೆಯಪಕ್ಷ ಖಯಾಲ್ ಗಾಯಕಿ ಯಲ್ಲಿ ಇದನ್ನು ಕಛೇರಿಯ ಕೊನೆಯ ಭಾಗದಲ್ಲಿ ಹಾಡುತ್ತಾರೆ. ಇದು ಅದರದ್ದೇ ಥಾಟ್ ಅದ ಭೈರವಿಯ ಪ್ರಾತಿನಿಧಿಕ ರಾಗವಾಗಿದೆ.

ಕರ್ನಾಟಕ ಸಂಗಿತ ವು ಭೈರವಿ ಹೆಸರಿನ ರಾಗವನ್ನು ಹೊಂದಿದ್ದರೂ ಅದು ಈ ರಾಗಕ್ಕಿಂತ ಸಾಕಷ್ಟು ಭಿನ್ನವಾಗಿದೆ.

ಕರ್ನಾಟಕ ಸಂಗಿತದ ಹನುಮತೋಡಿ ರಾಗವು ಹಿಂದುಸ್ತಾನಿಯ ಭೈರವಿ ರಾಗದ ಸಮಾನವಾದ ಸ್ವರಶ್ರೇಣಿಯನ್ನು ಹೊಂದಿದೆ.

ಸಿದ್ಧಾಂತ
ಹಿಂದುಸ್ತಾನಿ ಸಂಗೀತ ಶಾಸ್ತ್ರದ ದ ಬಗ್ಗೆ ಬರೆಯುವುದು ಎಂದರೆ ಬಹಳ ಎಡರು ತೊಡರುಗಳಿಂದ ತುಂಬಿದ ಕೆಲಸ. ಪ್ರಥಮವಾಗಿ ನಿರ್ದಿಷ್ಟ ಸ್ವರಲಿಪಿ ಇಲ್ಲದಿರುವುದು.ಹಿಂದುಸ್ತಾನಿ ಸಂಗೀತವು ಗುರುಶಿಷ್ಯ ಪರಂಪರೆಯಲ್ಲಿ ಮುಖ್ಯವಾಗಿ ಕೇಳುವಿಕೆ ಯಿಂದ ಕಲಿಸಲ್ಪದುವುದರಿಂದ ಬರೆದು ಕಲಿಯುವುದು ಅಷ್ಟು ಪ್ರಾಮುಖ್ಯವಲ್ಲ .

ಆರೋಹಣ ಮತ್ತು ಅವರೋಹಣ 
ಆರೋಹಣ

ಸ , ಕೋಮಲ್ ರಿ , ಕೋಮಲ್ ಗ , ಮ , ಪ , ಕೋಮಲ್ ಧ, ಕೋಮಲ್ ನಿ

ಅವರೋಹಣ

ಸ , ಕೋಮಲ್ ನಿ , ಕೋಮಲ್ ಧ , ಪ , ಮಾ, ಕೋಮಲ್ ಗ , ಕೋಮಲ್ ರಿ

ವಾದಿ ಮತ್ತು ಸಂವಾದಿ 
ವಾದಿ - ಗ

ಸಂವಾದಿ - ನಿ

ಪಕಡ್ ಅಥವಾ ಚಲನ 
ಕೋಮಲ್ ಧಾ - ಕೋಮಲ್ ನಿ - ಸ

ಸ - ಕೋಮಲ್ ರಿ - ಸ

ಸ - ಕೋಮಲ್ ರಿ - ಕಾಲಿ - ಮ - ಕಾಲಿ - ಪ - ಕೋಮಲ್ ಗ - ಕೋಮಲ್ ನಿ - ಕೋಮಲ್ ಗ

ಸಂಘಟನೆ ಮತ್ತು ಸಂಬಂಧಗಳು 
ಸಂಬಂಧಿಸಿದ ರಾಗಗಳು :
ಭೈರವಿ 
ಶುದ್ಧ ಭೈರವಿ 
ಸಿಂಧು ಭೈರವಿ 
ನಟ ಭೈರವಿ 

ಥಾಟ್ : ಭೈರವಿ

ಸ್ವಭಾವ
ರಾಗದ ಸ್ವಭಾವ ಎಂದರೆ ಸಂಗೀತದ ಪ್ರಾಯೋಗಿಕ ಆಯಾಮ.ಹಿಂದುಸ್ತಾನಿ ಪದ್ದತಿಯಲ್ಲಿ ಇದು ಸ್ವಲ್ಪ ಕ್ಲಿಷ್ಟಕರ ಏಕೆಂದರೆ ಬಹುತೇಕ ಪರಿಕಲ್ಪನೆಗಳು ಚಲನಶೀಲ ಹಾಗೂ ಸಂಪ್ರದಾಯಶೀಲವಾಗಿದೆ.ಈ ಕೆಳಗಿನ ಮಾಹಿತಿಗಳು ನಿಖರ ,ವಾಗಿ ಇರದಿದ್ದರೂ,ಸಂಗೀತದ ಸ್ವಭಾವನ್ನು ಪರಿಚಯಿಸಲು ಪ್ರಯತ್ನಿಸುತ್ತದೆ.
ಈ ರಾಗದ ನಿರ್ವಹಣೆ ಸಾಮಾನ್ಯವಾಗಿ ವಿರಾಮದಾಯಕ ವಾಗಿರುತ್ತದೆ. ಕೆಲವು ಸಂಗೀತಗಾರರು ಶುದ್ಧ ರಿ ಯನ್ನು ಆರೋಹಣದಲ್ಲಿ ಉಪಯೋಗಿಸುವ ಸ್ವಾತಂತ್ರ್ಯವನ್ನು ತೆಗೆದುಕೊಳ್ಳುತ್ತಾರೆ.ಕೆಲವೊಮ್ಮೆ ಪ ವನ್ನು ಬಿಟ್ಟು ಹಾಡುವ ಸಂಪ್ರದಾಯವೂ ಇದೆ. ಈ ರೀತಿಯ ವಿಚಲನೆ ರಾಗ ಸಂಭಂದಿಯಾಗಿರದೆ ಹಾಡುಗಾರರ ಪ್ರತಿಭೆ ಆಧಾರಿತವಾಗಿರುತ್ತದೆ.

ಸಮಯ 
ಭೈರವಿ ರಾಗ ಗಂಡು ರಾಗವಾದ ಭೈರವ್ ರಾಗದ ಹೆಣ್ಣು ಪ್ರತಿರೂಪ ವಾಗಿ ಸಂಜೆಯ ರಾಗ ವೆಂದು ಪರಿಗಣಿಸಲ್ಪಡುತ್ತದೆ ಅದರೂ ಇದನ್ನು ಬೆಳಗಿನ ರಾಗವಾಗಿ ಅಥವಾ ಕಚೇರಿಯ ಕೊನೆಯ ರಾಗವಾಗಿ ಹಾಡುವ ಸಂಪ್ರದಾಯ ಹೆಚ್ಹು ಬಳಕೆಯಲ್ಲಿದೆ.

ಋತುಮಾನ 
ಹಲವು ರಾಗಗಳು ಋತುಮಾನ ಸ್ವಭಾವವನ್ನು ಹೊಂದಿರುತ್ತವೆ.ಆದರೆ ಭೈರವಿ ಕೇವಲ ದಿನದ ಸಮಯಾಧಾರಿತವಾಗಿ ಎಲ್ಲಾ ಋತುಮಾನದಲ್ಲಿಯೂ ಹಾಡಲು ಯೋಗ್ಯವಾಗಿದೆ.

ರಸ 
ರಾಗ ಭೈರವಿ ಶಾಂತರಸ ಪ್ರದಾನವಾದುದು. ಅದರೂ ತೀವ್ರ ಹಾಗೂ ದುಃಖ ರಸ ಪ್ರಧಾನ ರಚನೆಗಳು ಹಾದಲ್ಪಡುತ್ತದೆ.

ಚಲನಚಿತ್ರ ಗೀತೆಗಳು 
ಭೈರವಿ ಚಲನಚಿತ್ರಗಳಲ್ಲಿ ಜನಪ್ರಿಯ ರಾಗವಾಗಿದೆ. ಭೈರವಿ ರಾಗಧಾರಿತ ಹಲವು ಗೀತೆಗಳು ಇಲ್ಲಿವೆ.
 "ಹಮೆ ತುಮ್ಸೆ ಪ್ಯಾರ್ ಕಿತ್ನ " - ಕುದ್ರತ್ 
 "ತು ಪ್ಯಾರ್ ಕರೆ ಯಾ ತುಕ್ರಾಯೇ " - ದೇಖ್ ಕಬೀರ ರೋಯ
 "ದಿಲ್ ಅಪ್ನ ಆರ್ ಪ್ರೀತ್ ಪರಾಯಿ " - ದಿಲ್ ಅಪ್ನ ಆರ್ ಪ್ರೀತ್ ಪರಾಯಿ 
 "ಲಾಗ ಚುನರಿ ಮೇನ್ ದಾಗ್ " - ದಿಲ್ ಹಿ ತೊ ಹೈ
 "ಮಾತಾ ಸರಸ್ವತಿ " - ಆಲಾಪ್ (ಫಿಲಂ )
 "ತು ಗಂಗಾ ಕಿ ಮೂಜ್" - ಬೈಜು ಬಾವ್ರ
 "ದಿಲ್ ತೋ ಬಚ್ಚ ಹೈ ಜಿ " - ಈಶ್ಕಿಯ
 "ರಮೈಯ ವಸ್ತ ವೈಯ" - ಶ್ರೀ ೪೨೦ 
 "ಪ್ಯಾರ್ ಹುವ ಎಕ್ರಾರ್ ಹುವ ಹೈ " - ಶ್ರೀ ೪೨೦

ಚಾರಿತ್ರಿಕ ಮಾಹಿತಿ

ಮೂಲಗಳು
ಬಡೆ ಗುಲಾಂ ಅಲಿ ಖಾನ್ರು ಭೈರವಿಯು ಇರಾನ್.ನ ಜಾನಪದ ಸಂಗೀತದಿಂದ ಹುಟ್ಟಿರುತ್ತದೆ ಎಂದು ಅಭಿಪ್ರಾಯ ಪಟ್ಟಿರುತ್ತಾರೆ.

ಪ್ರಾಮುಖ್ಯ ದ್ವನಿಮುದ್ರಿಕೆಗಳು 
ಹೆಚ್ಚಿನಂಶ ಅಬ್ದುಲ್ ಕರೀಂ ಖಾನ್ ರ ೧೯೦೫ ರಲ್ಲಿ ದ್ವನಿಮುದ್ರಣ.

ಉಲ್ಲೇಖಗಳು‌

ಬೋರ್ ಜೋಎಪ್ (ed).  Rao, Suvarnalata; der Meer, Wim van; Harvey, Jane (co-authors)  The Raga Guide: A Survey of 74 Hindustani Ragas . ಜೆನಿತ್ ಮಿಡಿಯಾ,ಲಂಡನ್.೧೯೯೯

ಬಾಹ್ಯ ಕೊಂಡಿಗಳು
 SRA ಸಮಯ್ ಮತ್ತು ರಾಗ 
 SRA on Ragas and Thaats 
 ರಾಜನ್ ಪರಿಕರ್ ಬೈರವಿ ಬಗ್ಗೆ 
 ಭೈರವಿ ಯಲ್ಲಿ ಚಲನ ಚಿತ್ರ ಗೀತೆಗಳು (ಎ ಯಿಂದ ಜೆ ವರೆಗೆ ) 
 ಭೈರವಿ ಯಲ್ಲಿ ಚಲನ ಚಿತ್ರ ಗೀತೆಗಳು (J-M) 
 ಭೈರವಿ ಯಲ್ಲಿ ಚಲನ ಚಿತ್ರ ಗೀತೆಗಳು (N-Z) 

ರಾಗಗಳು
ಹಿಂದುಸ್ತಾನಿ ಸಂಗೀತ
ಹಿಂದುಸ್ತಾನಿ ರಾಗಗಳು
ರಿಕಿ ಪಾಂಟಿಂಗ್ (ಆಸ್ಟ್ರೇಲಿಯಾ)

ರಿಕಿ ಪಾಂಟಿಂಗ್ ಆಸ್ಟ್ರೇಲಿಯಾ ದೇಶದ ಕ್ರಿಕೆಟ್ ಆಟಗಾರ.

ಉಲ್ಲೇಖಗಳು

ಕ್ರಿಕೆಟ್
ಆಸ್ಟ್ರೇಲಿಯಾದ ಕ್ರಿಕೆಟ್ ಆಟಗಾರರು
ಭೈರವ್ (ರಾಗ )

ಭೈರವ್  ,ಅಥವಾ ಭೈರೋನ್  , ಹಿಂದುಸ್ತಾನಿ ಶಾಸ್ತ್ರೀಯ ಸಂಗೀತದಲ್ಲಿ ಶತಮಾನಗಳಿಂದ ಪ್ರಮುಖವಾದ ಒಂದು ರಾಗ. ಭೈರವ್ ಎಂಬ ಹೆಸರು ಶಿವನ ಅವತಾರವಾದ ಭೈರವ ಎಂಬುವುದರಿಂದ ಬಂದಿದ್ದು,ಇದು ಘನತೆ ಮತ್ತು ಗಾಂಭೀರ್ಯಕ್ಕೆ ಐತಿಹಾಸಿಕವಾಗಿ ಸಂಬಂಧಿಸಿದ್ದರೂ ಶಾಂತ ಮತ್ತು ಭಕ್ತಿ ರಸ ಪ್ರಧಾನವಾಗಿದೆ. ರಾಗ ಭೈರವ್ ಕೆಲವೊಮ್ಮೆ ಭೈರವನ (ಶಿವ )ನ ಹೆಂಡತಿ ಭೈರವಿ ಎಂಬ ಅರ್ಥದಲ್ಲಿ ಭೈರವಿ ರಾಗದೊಂದಿಗೆ ಗುರುತಿಸಲ್ಪಡುತ್ತದೆ.

ಸಿಖ್ಖ್ ಸಂಪ್ರದಾಯ 
ಭೈರೋನ್ ಸಿಖ್ ಸಂಪ್ರದಾಯದಲ್ಲಿ ಕಾಣ ಬರುತ್ತದೆ.ಇದುಗುರು ಗ್ರಂಥ ಸಾಹಿಬ್ ನ ಒಂದು ಭಾಗವಾಗಿದೆ. ಪ್ರತಿ ರಾಗವೂ ಒಂದು ಸಿದ್ದ ಚೌಕಟ್ಟು ಹೊಂದಿರುತ್ತದೆ.ಇದರಿಂದಾಗಿ ಪ್ರತೀ ರಾಗದಲ್ಲಿ ಉಪಯೋಗಿಸಬಹುದಾದ ಸ್ವರಗಳು ,ಸ್ವರಗಳ ಸಂಖ್ಯೆ,ಅವುಗಳ ನಡುವೆ ಇರುವ ಅನ್ಯೋನ್ಯತೆ ಇವುಗಳು ರಾಗ ಸಂಯೋಜನೆಯಲ್ಲಿ ಪ್ರಮುಖವಾಗುತ್ತದೆ. ಗುರು ಗ್ರಂಥ್ ಸಾಹಿಬ್ ದಲ್ಲಿ ೩೧ ರಾಗಗಳ ರಚನೆಗಳಿವೆ.ಅದರಲ್ಲಿ ಈ ರಾಗವು ೨೪ನೆಯದು.ಈ ರಾಗದ ರಚನೆ ಒಟ್ಟು ೪೩ ಪುಟಗಳಲ್ಲಿ ಪುಟ ಸಂಖ್ಯೆ ೧೧೨೫ ರಿಂದ ೧೧೬೮ ರ ವರೇಗೆ ಇದೆ.

ಭೈರವ್ ರಾಗವು ಗುರುನಾನಕ ರ ಕಾಲದಿಂದಲೂ ಬಹಳ ಪ್ರಮುಖ ರಾಗವಾಗಿದ್ದು ಈಗಲೂ ತನ್ನ ಪ್ರಭಾವವನ್ನು ಉಳಿಸಿಕೊಂಡಿದೆ. ಭೈರವ್ ರಾಗಮಾಲ ದಲ್ಲಿ ಭೈರವಿಯ ಗಂಡನಾಗಿ ಉಳಿದ ನಾಲ್ಕು ರಾಗಿಣಿಯರ ಜತೆ ಕಾಣಿಸಿಕೊಂಡಿದೆ. ಇಂದು ಇದು ಹತ್ತು ಥಾಟ್ ಗಳಲ್ಲೇ ಪ್ರಮುಖ ವಾಗಿದೆ.  "ರಾಗ ಸಾಗರ "ಎಂಬ ೮ ನೆಯ ಶತಮಾನದ ಒಂದು ಪುಸ್ತಕದಲ್ಲಿ ಈ ರಾಗವನ್ನು "ಆರಾಧನೆಯ ಸಾರ್ಥಕತೆ"ಯನ್ನು ಬಿಂಬಿಸುವ ರಾಗವೆಂದು ವರ್ಣಿಸಿದ್ದಾರೆ.ಮೆಸಕರ್ಣ (೧೫೦೯ )ಎಂಬವನು ಈ ಬೆಳಗಿನ ಮಾಧುರ್ಯಪೂರ್ಣ ರಾಗವನ್ನು ಶರತ್ಕಾಲದ ಗಾಂಭೀರ್ಯ ಎಂದು ವರ್ಣಿಸಿದ್ದಾನೆ. ಸೂರ್ಯೋದಯ ಪೂರ್ವ ಹಾಡಲ್ಪಡುವ ಈ ರಾಗವನ್ನುಗುರು ನಾನಕ್ ,ಗುರು ಅಮರ್ ದಾಸ್ ,ಗುರು ರಾಮ್ ದಾಸ್ ಮತ್ತು ಗುರು ಅರ್ಜನ್ ಸುಮಾರು ೯೯ ಸ್ತುತಿ ಗಿತೆಗಳಲ್ಲಿ ಉಪಯೋಗಿಸಿದ್ದಾರೆ .

 ಆರೋಹ್ : ಸ ರಿ (ಕೋಮಲ್ ) ಗ ಮ ಪ ಧ(ಕೋಮಲ್ )ನಿ ಸ  
 ಅವರೊಹ್: ಸ ನಿ ಧ (ಕೋಮಲ್ )ಪ ಗ ರಿ (ಕೋಮಲ್ ) ಸ  
 ವಾದಿ: ಧ 
 ಸಂವಾದಿ : ರಿ

ಇವನ್ನೂ ಗಮನಿಸಿ‌ 

 ಗುರು ಗ್ರಂಥ್ ಸಾಹಿಬ್ ನಲ್ಲಿ ರಾಗಗಳು 
 ಕಿರ್ತನ್ 
ರಾಗಗಳು
ತಾಲ್

ಬಾಹ್ಯ ಕೊಂಡಿಗಳು
  ಗುರ್ಮತ್ ಸಂಗೀತ ಪ್ರಾಜೆಕ್ಟ್ 
  ರಾಜ್ ಅಕಾಡೆಮಿ ಆಫ್ ಎಸಿಯನ್ ಮ್ಯೂಸಿಕ್ 
 ಸಿಖನೆತ್: ಶಾಬಾದ್ ಫಾರ್ ಪ್ರಿಂಟಿಂಗ್ 

ಸಿಖ್ ಕಿರ್ತನ್
ರಾಗಗಳು
ಹಿಂದುಸ್ತಾನಿ ಸಂಗೀತ
ಹಿಂದುಸ್ತಾನಿ ರಾಗಗಳು
ವಸಂತ್

ರಾಗ ಬಸಂತ್  ವು ಒಂದುಹಿಂದುಸ್ತಾನಿ ಶಾಸ್ತ್ರೀಯ ಸಂಗೀತದ ರಾಗ.ಇದು ಸಿಖ್ ಸಂಪ್ರದಾಯದ ಗುರು ಗ್ರಂಥ್ ಸಾಹಿಬ್ ನ ಒಂದು ಭಾಗವಾಗಿ ಉಲ್ಲೇಖಿಸಲ್ಪಟ್ಟಿದೆ . ಪ್ರತಿ ರಾಗವೂ ಒಂದು ಸಿದ್ದ ಚೌಕಟ್ಟು ಹೊಂದಿರುತ್ತದೆ.ಇದರಿಂದಾಗಿ ಪ್ರತೀ ರಾಗದಲ್ಲಿ ಉಪಯೋಗಿಸಬಹುದಾದ ಸ್ವರಗಳು ,ಸ್ವರಗಳ ಸಂಖ್ಯೆ,ಅವುಗಳ ನಡುವೆ ಇರುವ ಅನ್ಯೋನ್ಯತೆ ಇವುಗಳು ರಾಗ ಸಂಯೋಜನೆಯಲ್ಲಿ ಪ್ರಮುಖವಾಗುತ್ತದೆ. ಗುರು ಗ್ರಂಥ್ ಸಾಹಿಬ್ ನಲ್ಲಿ ೩೧ ರಾಗ ಸಂಯೋಜನೆಗಳಿದ್ದು ಈ ರಾಗವು ೨೫ನೆಯದಾಗಿದೆ. ಈ ರಾಗದ ರಚನೆ ಒಟ್ಟು ೪೩ ಪುಟಗಳಲ್ಲಿ ಪುಟ ಸಂಖ್ಯೆ ೧೧೨೫ ರಿಂದ ೧೧೬೮ ಇದೆ.  
ಬಸಂತ್ ಎಂಬ ಹೆಸರು ಸಂಸ್ಕೃತದ "ವಸಂತ್  " ಎಂದರೆ "ವಸಂತ ಋತು" ಇದರಿಂದ ಬಂದಿದ್ದು, ಈ ಋತುವಿನಲ್ಲಿ ಈ ರಾಗವನ್ನು ದಿನ ರಾತ್ರಿ ಎಂಬ ಭೇದವಿಲ್ಲದೆ ಯಾವುದೇ ಸಮಯದಲ್ಲಿ ಹಾಡಬಹುದಾಗಿದೆ.ಇಲ್ಲವಾದರೆ ಈ ರಾಗವು ರಾತ್ರಿಯ ೯ ಗಂಟೆಯಿಂದ ಮಧ್ಯರಾತ್ರಿ ಯಾ ವೇಳೆಯಲ್ಲಿ ಹಾಡಲ್ಪಡುವ ರಾಗವಾಗಿದೆ.ರಾಗಮಾಲ ವು ಬಸಂತ್ ರಾಗವನ್ನು ರಾಗ ಹಿಂದೋಳದ ಪುತ್ರನೆಂದು ಗುರುತಿಸಿದೆ. ಇದು ಕೂಡ ವಸಂತ ಋತುವಿನ ರಾಗವಾಗಿದೆ. ಇಂದು ಇದು ಪೂರ್ವಿ ಥಾಟ್ ಗೆ ಸೇರಿದೆ. ಪವಿತ್ರ ಗ್ರಂಥದಲ್ಲಿ ಉಲ್ಲೇಖಿಸಿದ ಇದರ ಭಿನ್ನ ರಾಗವೆಂದರೆ ಬಸಂತ್ -ಹಿಂದೋಳ.ಬಸಂತ್ ರಾಗವು ಒಂದು ಹಳೆಯ ರಾಗವಾಗಿದ್ದು ೮ನೆಯ ಶತಮಾನದಿಂದಲೂ ಬಳಕೆಯಲ್ಲಿದೆ.ಗುರು ನಾನಕ್ ,ಗುರು ಅಮರ್ ದಾಸ್ ,ಗುರು ರಾಮ್ ದಾಸ್, ಗುರು ಅರ್ಜನ್ ಮತ್ತು ಗುರು ತೇಜ್ ಬಹಾದುರ್ ರು ಹಲವಾರು ಶಾಬಾದ್ ಗಳನ್ನು ಈ ರಾಗದಲ್ಲಿ ರಚಿಸಿದ್ದಾರೆ. ನಿಧಾನ ಗತಿಯಲ್ಲಿ ಹಾಡಿದಾಗ ಈ ರಾಗವು ಮೃದು ಮಾಧುರ್ಯಪೂರ್ಣ ಸಂತೋಷವನ್ನು ನಿರೂಪಿಸುತ್ತದೆ.

 ಆರೋಹ್ : ಸ ಗ ಮ ಧಾ ನಿ ಸ  
 ಅವರೋಹ್: ಸ ನಿ ಧ ಪ ಮ , ಗ ರಿ ಸ  
 ವಾದಿ: ಸ  
 ಸಂವಾದಿ : ಮ

ಇವನ್ನೂ ಗಮನಿಸಿ‌ 

 ಗುರು ಗ್ರಂಥ್ ಸಾಹಿಬ್ ನಲ್ಲಿ ರಾಗಗಳು
 ಕಿರ್ತನ್
ರಾಗಗಳು
ತಾಳ (ಸಂಗೀತ )

ಬಾಹ್ಯ ಕೊಂಡಿಗಳು
  ಜ್ಞಾನಿ ದರ್ಶನ್ ಸಿಂಗ್ ಸೋಹಲ್  
  ಗುರ್ಮತ್ ಸಂಗೀತ ಪ್ರಾಜೆಕ್ಟ್
  ರಾಜ್ ಅಕಾಡೆಮಿ ಆಫ್ ಎಸಿಯನ್ ಮ್ಯೂಸಿಕ್
 ಸಿಖನೆತ್: ಶಾಬಾದ್ ಫಾರ್ ಪ್ರಿಂಟಿಂಗ್
 ರಾಗ್ ಬಸಂತ್ ಆಧಾರಿತ ಚಲನಚಿತ್ರ ಗೀತೆಗಳು 

ಸಿಖ್ ಕಿರ್ತನ್
ರಾಗಗಳು
ಹಿಂದುಸ್ತಾನಿ ಸಂಗೀತ
ಜೇನುಕಲ್ಲು ಬೆಟ್ಟ

ಜೇನುಕಲ್ಲು ಬೆಟ್ಟ ಅಥವಾ ಜೇನುಕಲ್ಲು ಗುಡ್ಡ. ಉತ್ತರ ಕನ್ನಡ ಜಿಲ್ಲೆಯ ಯಲ್ಲಾಪುರ ತಾಲೂಕಿನಿಂದ ೨೦ ಕಿ.ಮೀ ದೂರದಲ್ಲಿದೆ.ಇಲ್ಲಿನ ಸೂರ್ಯಾಸ್ತ ಮನಮೋಹಕ.ಸುತ್ತಲಿನ ಬೆಟ್ಟಗಳ ಹಸಿರು, ಪ್ರಪಾತ, ಹರಿಯುವ ಬೆಡ್ತಿ ನದಿ ಮೈಮರೆಸುತ್ತದೆ.

ಉತ್ತರ ಕನ್ನಡ ಜಿಲ್ಲೆ
ಯಲ್ಲಾಪುರ ತಾಲ್ಲೂಕು
ಗಂಧರ್ವ ತ್ರಯರು

'ಹಿಂದೂಸ್ತಾನೀ  ಸಂಗೀತ ವಲಯ'ದಲ್ಲಿ ದೈತ್ಯ ಪ್ರತಿಭೆಯಿಂದ 'ಮರಾಠಿ-ಕನ್ನಡ ರಂಗಮಂಚ'ಗಳನ್ನು ವಿಜೃಂಭಿಸಿದ್ದಲ್ಲದೆ, ತಮ್ಮ ಅನುಪಮ ಸಂಗೀತದಿಂದ ಅತ್ಯಂತ ಜನಪ್ರಿಯತೆಯನ್ನು ಪಡೆದ ಮೂರು ಗಂಧರ್ವರು. ಅವರ 'ಧ್ವನಿಸುರಳಿ'ಗಳು ದೇಶದಾದ್ಯಂತ ಹೆಸರುಮಾಡಿದವು.

'ಸವಾಯ್ ಗಂಧರ್ವ' 
'ರಾಮ್ ಭಾವು ಕುಂದ್ ಗೋಳ್ ಕರ್', (ರಾಮಚಂದ್ರ ಗನೇಶ ಸೌನ್ಷಿ)
(ಜನವರಿ ೧೯, ೧೮೮೬  ಸೆಪ್ಟೆಂಬರ್ ೧೨, ೧೯೫೨), 
'ಪಂ.ಸವಾಯ್ ಗಂಧರ್ವ'ರೆಂದು ಅವರ ಪ್ರೀತಿಯ ಶ್ರೋತೃಗಳು ಕರೆದರು. ಮರಾಠಿ ರಂಗಭೂಮಿಯಲ್ಲಿ  ನಾಯಕನಟ, ಹಿಂದೂಸ್ತಾನಿ ಶಾಸ್ತ್ರೀಯ ಸಂಗೀತಕಗಾರ, ಕಿರಾಣಘರಾನದ 'ಉಸ್ತಾದ್.ಆಬ್ದುಲ್ ಕರೀಮ್ ಖಾನ್ ಸಾಹೇಬ್' ರವರ  ಶಿಷ್ಯರಾಗಿದ್ದರು. 'ಪಂ. ಸವಾಯ್ ಗಂಧರ್ವರ' ಶಿಷ್ಯರಲ್ಲಿ ಪ್ರಮುಖರಾದವರು :
 ಪಂ. ಭೀಮಸೇನ್ ಜೋಷಿ. 
 ಡಾ. ಗಂಗೂಬಾಯಿ ಹಾನಗಲ್,
 ಫಿರೋಝ್  ದಸ್ತೂರ್, 
 ಪಂ. ಬಸವರಾಜ್ ರಾಜ್ ಗುರು.

ಬಾಲಗಂಧರ್ವ
(ನಾರಾಯಣ್ ಶ್ರೀಪಾದ್ ರಾಜ್ ಹಂಸ್) (ಮರಾಠಿ: नारायण श्रीपाद राजहंस), ಬಾಲಗಂಧರ್ವರೆಂದು ಹೆಸರಾದರು.(೧೮೮೮ - ೧೯೬೭)

ಕುಮಾರ ಗಂಧರ್ವ
(ಜ :ಏಪ್ರಿಲ್ ೮, ೧೯೨೪ (೧೯೨೪-೦೪-೦೮, ಮ, ಜನವರಿ ೧೨, ೧೯೯೨ (೧೯೯೨-೦೧-೧೨) (ವರ್ಷ ವಯಸ್ಸಾಗಿತ್ತು  ೬೭) ಜನನ : ಸೂಳೆಭಾವಿ, (ಆಗಿನ ಬಾಂಬೆ ಪ್ರೆಸಿಡೆನ್ಸಿಯಲ್ಲಿತ್ತು).'ಶಿವಪುತ್ರ ಸಿದ್ಧರಾಮಯ್ಯ ಕೋಮಕಾಳಿ ಮಠ್,' ಹಿಂದೂಸ್ತಾನಿ ಶಾಸ್ತ್ರೀಯ ಸಂಗೀತಕಾರ. ಅವರದೇ ಆದ ವಿಶಿಷ್ಠ ಶೈಲಿಗೆ ಹೆಸರಾದವರು. ಯಾವಘರಾನಕ್ಕೂ ಸೇರದೆ ತಮ್ಮದೇ ಆದ  ಸುಧಾರಿತ  ಶೈಲಿಯಲ್ಲಿ  ಹಾಡುಗಾರಿಕೆಯನ್ನು ಆರಂಭಿಸಿ, ಹೆಸರುಗಳಿಸಿದ ಶ್ರೇಯಸ್ಸನ್ನು ಹೊಂದಿದರು. ಅವರಿಗೆ ಬಾಲ್ಯದಲ್ಲೇ 'ಕುಮಾರ ಗಂಧರ್ವ'ರೆಂಬ 'ಉಪಾಧಿ'ಯನ್ನು  ಕೊಡಲಾಯಿತು.

ಹಿಂದುಸ್ತಾನಿ ಸಂಗೀತ
ರಾಮ್ ಕಲಿ

ರಾಮ್ ಕಲಿ   ಹಿಂದುಸ್ತಾನಿ ಶಾಸ್ತ್ರೀಯ ಸಂಗೀತದ ಒಂದು ರಾಗ. ಇದು ಭೈರವ್ಥಾಟ್ ಗೆ ಸೇರಿರುತ್ತದೆ.ಈ ರಾಗವು ಮಧುರ ಮತ್ತು ಭಕ್ತಿ ಭಾವವನ್ನು ಸ್ಪುರಿಸುತ್ತದೆ. ಇದು ಪ್ರಾತಃಕಾಲದ ರಾಗವಾಗಿದೆ.
ಈ ರಾಗದಲ್ಲಿ ಹಲವಾರು ಹಿಂದಿ ಚಿತ್ರಗೀತೆಗಳು ಪ್ರಸಿದ್ಧವಾಗಿವೆ.
 ೧೯೬೩ರ ಚಿತ್ರ ಫಿರ್ ವಹಿ ದಿಲ್ ಲಾಯ ಹೂಂ ಚಿತ್ರದ ದೇಖೋ ಬಿಜಲಿ ದೋಲೆ ಬಿನ್ ಬಾದಲ್‍ಕಿ.
 ದುನಿಯಾ ಕ್ಯಾ ಜಾನೆ ಚಿತ್ರದ ಶೀರ್ಷಿಕೆ ಗೀತೆ ಮೆರೆ ನೈನ್ ಬಾವರೆ...

ಬಾಹ್ಯ ಸಂಪರ್ಕಗಳು
 https://www.youtube.com/watch?v=eh8XxhIKCHQ
https://www.youtube.com/watch?v=G9ilPh_5o_Y

ಉಲ್ಲೇಖಗಳು

ರಾಗಗಳು
ಹಿಂದುಸ್ತಾನಿ ಸಂಗೀತ
ದುರ್ಗಾ (ರಾಗ )

ದುರ್ಗಾ  ವು ಹಿಂದುಸ್ತಾನಿ ಶಾಸ್ತ್ರೀಯ ಸಂಗೀತ ದ ಒಂದು ರಾಗವಾಗಿದೆ .

ಮೂಲಗಳು
ಈ ರಾಗ ಬಿಲಾವಲ್ಥಾಟ್ ನಿಂದ ಉತ್ಪನ್ನವಾಗಿದೆ.

ತಾಂತ್ರಿಕ ವಿವರಣೆ
ಈ ರಾಗವು ಔಡವ್ -ಔಡವ್ ಸ್ವರೂಪದ್ದಾಗಿದೆ.ಅಂದರೆ ಇದರ ಆರೋಹಣ ಅವರೋಹಣ ಎರಡರಲ್ಲಿಯೂ ೫ ಸ್ವರಗಳು ಮಾತ್ರ ಉಪಯೋಗಿಸಲ್ಪಡುತ್ತವೆ. ಇದರಲ್ಲಿ ಉಪಯೋಗಿಸಲ್ಪಡುವ ಎಲ್ಲಾ ಸ್ವರಗಳು ಶುದ್ಧ ಸ್ವರಗಳಾಗಿವೆ. ಗಾಂಧಾರ ಮತ್ತು ನಿಷಾದ ಇದರಲ್ಲಿ ಉಪಯೋಗಿಸಲ್ಪಡುವುದಿಲ್ಲ . ಇದು ಒಂದು ಪುರ್ವಾಂಗ ಪ್ರಧಾನ ರಾಗವಾಗಿದ.

ಥಾಟ್ : ಬಿಲಾವಲ್

ಆರೋಹಣ : ಸ ರಿ ಮ ಪ ಧ ಸ .

ಅವರೋಹಣ : ಸ ಧ ಪ ಮ ರಿ ಸ .

ಪಕಾದ್ : ರಿ ಮ ಪ ಧ , ಮ ರಿ .

ವಾದಿ ಸ್ವರ ಧ ,ಮತ್ತು ಸಂವಾದಿ ರಿ .

ಸಮಯ 
ಇದು ರಾತ್ರಿಯ ಎರಡನೇ ಪ್ರಹರದಲ್ಲಿ ಹಾಡಲ್ಪಡುವ ರಾಗವಾಗಿದೆ.

ಉಲ್ಲೇಖಗಳು
http://www.itcsra.org/sra_raga/sra_raga_that/sra_raga_that_links/raga.asp?raga_id=34 

ರಾಗಗಳು
ಹಿಂದುಸ್ತಾನಿ ರಾಗಗಳು
ಹಿಂದುಸ್ತಾನಿ ಸಂಗೀತ
ಕೆ. ಕೆ. ಹೆಬ್ಬಾರ್‌

ಕಟ್ಟಿಂಗೇರಿ ಕೃಷ್ಣ ಹೆಬ್ಬಾರ್‌  (ಜನನ: ೧೯೧೧; ನಿಧನ: ೧೯೯೬) (ಕೆ. ಕೆ. ಹೆಬ್ಬಾರ್‌ ಎಂದು ಚಿರಪರಿಚಿತ) ಒಬ್ಬ ಖ್ಯಾತ ಚಿತ್ರಕಲಾವಿದರಾಗಿದ್ದರು. ಭಾರತ ದೇಶವೇ ಅವರ ಎಲ್ಲಾ ಚಿತ್ರಕಲೆಗಳಲ್ಲಿ ಪ್ರಧಾನ ವಿಷಯವಾಗಿತ್ತು.

ಆರಂಭಿಕ ಜೀವನ
ಕೃಷ್ಣ ಹೆಬ್ಬಾರ್‌ ೧೯೧೧ರಲ್ಲಿ ಭಾರತ ದೇಶದ ಕರ್ನಾಟಕ ರಾಜ್ಯದ ಉಡುಪಿ ಜಿಲ್ಲೆಯ ಕಟ್ಟಿಂಗೇರಿಯಲ್ಲಿ ವಾಸವಾಗಿದ್ದ ತುಳು ಭಾಷಿಕ ಬ್ರಾಹ್ಮಣ ಕುಟುಂಬದಲ್ಲಿ ಜನಿಸಿದರು. ತಮ್ಮ ತಂದೆಯವರು ಆಗೊಮ್ಮೆ ಈಗೊಮ್ಮೆ ಗಣೇಶ ವಿಗ್ರಹಗಳನ್ನು ನಿರ್ಮಿಸುತ್ತಿದ್ದನ್ನು ಗಮನಿಸುತ್ತಿದ್ದ ಬಾಲಕ ಕೃಷ್ಣ ಹೆಬ್ಬಾರ್‌ ಆಗಿನಿಂದಲೇ ಕಲೆಯತ್ತ ಒಲವು ಬೆಳೆಸಿಕೊಂಡಿದ್ದರು. ಕಲಾವಿದರ ಕುಟುಂಬದಲ್ಲಿ ಜನಿಸಿದ ಕೃಷ್ಣ ಕಲೆಯಲ್ಲಿ ಆಸಕ್ತರಾದ ಹೆಬ್ಬಾರ್‌, ೧೯೪೦ರಿಂದ ೧೯೪೫ರ ತನಕ ಮುಂಬಯಿಯ ಜೆಜೆ ಸ್ಕೂಲ್‌ ಆಫ್‌ ಆರ್ಟ್ಸ್‌ನಲ್ಲಿ ಕಲೆಯ ವಿಧ್ಯುಕ್ತ ವ್ಯಾಸಂಗ ಮಾಡಿದರು. ನಂತರ, ಅವರು ಪ್ಯಾರಿಸ್‌ನಲ್ಲಿ ಅಕಾಡೆಮೀ ಜೂಲಿಯನ್‌ನಲ್ಲಿ ಕಲಾ ವ್ಯಾಸಂಗ ಮಾಡಿದರು.

ವೃತ್ತಿಜೀವನ
ಹೆಬ್ಬಾರ್‌ರ ಆರಂಭಕಾಲಿಕ ಕಲಾಕೃತಿಗಳನ್ನು ಕೇರಳ ಹಂತ ಎನ್ನಲಾಗಿತ್ತು, ಏಕೆಂದರೆ, ಅವರ ಕಲೆಯಲ್ಲಿ ಮಲಬಾರ್‌ ಮತ್ತು ತುಳುನಾಡು ವಲಯಗಳ ನಿರಂತರ ಶ್ರೇಣಿಯನ್ನು ಆಗಾಗ್ಗೆ ವಿವರಿಸಲಾಗುತ್ತಿತ್ತು. ಆನಂತರ ಅವರು ತಮ್ಮ ಕಲೆಯಲ್ಲಿ ಇತರೆ ವಿಷಯಗಳೊಂದಿಗೆ ಪ್ರಯೋಗ ನಡೆಸಿದರು. ಇವರ ಕಲಾಕೃತಿಗಳು ಪಾಲ್‌ ಗಾಗ್ವಿನ್‌ ಮತ್ತು ಅಮೃತಾ ಷರ್‌-ಗಿಲ್‌ರ ಕಲಾಕೃತಿಗಳಿಂದ ಪ್ರೇರಿತವಾಗಿದ್ದವು. ಆಗ ೧೯೬೫ರಲ್ಲಿ ಲಂಡನ್‌ ಮತ್ತು ಬ್ರಸೆಲ್ಸ್‌ನಲ್ಲಿ ನಡೆದ ಆರ್ಟ್‌ ನೌ ಇನ್‌ ಇಂಡಿಯಾ  ಕಲಾ ಪ್ರದರ್ಶನದಲ್ಲಿ ಪ್ರದರ್ಶಿಸಲಾದ ತಮ್ಮ ಚಿತ್ರಕಲೆಗಳ ಮೂಲಕ ಅಂತರರಾಷ್ಟ್ರೀಯ ಅಭಿಮಾನಿಗಳನ್ನು ಗಳಿಸಿಕೊಂಡಂತಾಯಿತು. ಇಂದು ಹೆಬ್ಬಾರ್‌ರ ಕಲಾಕೃತಿಗಳನ್ನು ಭಾರತೀಯ ಕಲಾ ಇತಿಹಾಸದಲ್ಲಿ ಬಹಳಷ್ಟು ಪ್ರಭಾವಿ ಎಂದು ಪರಿಗಣಿಸಲಾಗಿದೆ. ವೆನಿಸ್‌ ಬಯೆನ್ನೇಲ್‌, ಸಾವೊ ಪಾಲೊ ಆರ್ಟ್‌ ಬಯೆನ್ನಿಯಲ್‌ ಹಾಗೂ ಟೊಕಿಯೊ ಬಯೆನ್ನೇಲ್‌ ಸೇರಿದಂತೆ ವಿಭಿನ್ನ ಅಂತರರಾಷ್ಟ್ರೀಯ ಕಲಾ ಪ್ರದರ್ಶನಗಳಲ್ಲಿ ಹೆಬ್ಬಾರ್‌ ಭಾಗವಹಿಸಿದರು.

(Jehangir Art Gallery)
ಮುಂಬಯಿನಗರದಲ್ಲಿ ಸ್ಥಾಪಿಸಲ್ಪಟ್ಟಿರುವ ವಿಶ್ವ ವಿಖ್ಯಾತ-ಕಲಾ ಪ್ರದರ್ಶನ ಕೇಂದ್ರ (Jehangir Art Gallery) ಯ ಕಲ್ಪನೆಯನ್ನು ಕನ್ನಡದ ಕಲಾವಿದ ಕೆ.ಕೆ.ಹೆಬ್ಬಾರ್  ಹಾಗೂ ಪ್ರಖ್ಯಾತ ವಿಜ್ಞಾನಿ ಮತ್ತು ಕಲಾವಿದ ಡಾ. ಹೋಮಿ ಭಾಭಾರವರ ಪ್ರಯತ್ನದಿಂದಾಗಿ ಸಾಧ್ಯವಾಯಿತು. ಸರ್ ಕವಾಸ್ ಜಿ ಜೆಹಾಂಗೀರ್, ಈ ಕಲಾನಿಲಯಕ್ಕೆ ಆರ್ಥಿಕ ನೆರವನ್ನು ಕೊಡಲು ವಾಗ್ದಾನಮಾಡಿದರು. ಹಾಗಾಗಿ ೧೯೫೨  ರಲ್ಲಿ 'ಜೆಹಾಂಗೀರ್ ಆರ್ಟ್ ಗ್ಯಾಲರಿ', ಮುಂಬಯಿನ ಕೋಟೆ ಪ್ರದೇಶದಲ್ಲಿ ರೂಪುಗೊಂಡಿತು. ಈ ಜನಪ್ರಿಯ ಕಲಾಮಂದಿರದ ನಿರ್ವಣೆಯನ್ನು 'ಮುಂಬಯಿ ಆರ್ಟ್ ಸೊಸೈಟಿ'ಯವರು ವಹಿಸಿಕೊಂಡರು. 'ಕಾಲಾಘೋಡ' ಜಿಲ್ಲೆಯಲ್ಲಿ ಸ್ಥಾಪಿಸಲಾಗಿರುವ ಈ ಪ್ರತಿಷ್ಠಿತ ಮಹಾ ಪ್ರದರ್ಶನ ತಾಣದಲ್ಲಿ ತಮ್ಮ ಕಲೆಯ ಪರಿಚಯಮಾಡಲು ಭಾರತದ ಎಲ್ಲಾ ರಾಜ್ಯಗಳಿಂದ ಕಲಾವಿದರು, ಶಿಲ್ಪಿಗಳು ಮುಂಬಯಿಗೆ ಬರುತ್ತಾರೆ. ಬೇಡಿಕೆ ಅತಿಯಾಗಿದ್ದು, ಕೆಲವೊಮ್ಮೆ, ಕೆಲವು ವರ್ಷಗಳು ಕಾಯಬೇಕಾಗುತ್ತದೆ.

ಪ್ರಶಸ್ತಿಗಳು
ತಮ್ಮ ಜೀವನದುದ್ದಕ್ಕೂ ಹೆಬ್ಬಾರ್‌ ಹಲವು ಪ್ರಶಸ್ತಿಗಳನ್ನು ಗಳಿಸಿದರು. ಇದರಲ್ಲಿ ಭಾರತದ ನಾಲ್ಕನೆಯ ಹಾಗೂ ಮೂರನೆಯ ಅತ್ಯುನ್ನತ ನಾಗರಿಕ ಪ್ರಶಸ್ತಿಗಳಾದ (ಕ್ರಮವಾಗಿ)
 'ಪದ್ಮಶ್ರೀ'
 'ಪದ್ಮ ಭೂಷಣ'
 'ಅಕ್ಯಾಡಮಿ ಆಫ್‌ ಫೈನ್‌ ಆರ್ಟ್ಸ್‌' (ಕೊಲ್ಕತ್ತಾ),
 'ದಿ ಮುಂಬಯಿ ಆರ್ಟ್‌ ಸೊಸೈಟಿ ಪ್ರಶಸ್ತಿ‌',
 'ಮುಂಬಯಿ ಸ್ಟೇಟ್‌ ಪ್ರಶಸ್ತಿ'‌,
 'ಲಲಿತ್‌ ಕಲಾ ಅಕಾಡೆಮಿ ಪ್ರಶಸ್ತಿ‌',
 'ವರ್ಣಶಿಲ್ಪಿ ಕೆ.ವೆಂಕಟಪ್ಪ ಪ್ರಶಸ್ತಿ', 
 'ಮೈಸೂರು ವಿಶ್ವವಿದ್ಯಾನಿಲಯದ ಗೌರವಾನ್ವಿತ ಡಾಕ್ಟರೆಟ್‌',
 'ಸೋವಿಯತ್‌ ಲ್ಯಾಂಡ್ ನೆಹ್ರೂ ಪ್ರಶಸ್ತಿ' ಸಹ ದೊರಕಿದವು.

ಆಕರಗಳು

ಕಲಾವಿದ ಕೆ. ಕೆ. ಹೆಬ್ಬಾರ್‌

ಭಾರತೀಯ ಕಲಾವಿದರು
ಭಾರತೀಯ ವರ್ಣಚಿತ್ರಕಾರರು
ತುಳು ಜನರು
ಭಾರತೀಯ ಹಿಂದೂಗಳು
೧೯೧೧ ಜನನ
೧೯೯೬ ನಿಧನ
ಪದ್ಮಭೂಷಣ ಪ್ರಶಸ್ತಿ ಪುರಸ್ಕೃತರು
ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು
ಉಡುಪಿ ಮೂಲದ ಜನರು
ಅಕಾಡೆಮೀ ಜೂಲಿಯನ್‌ ಸಂಸ್ಥೆಯ ಹಳೆಯ ವಿದ್ಯಾರ್ಥಿಗಳು
ಸರ್ ಜೆ. ಜೆ. ಸ್ಕೂಲ್ ಆಫ್ ಆರ್ಟ್‌ನ ಹಳೆಯ ವಿದ್ಯಾರ್ಥಿಗಳು
ಲಲಿತ ಕಲಾ ಅಕಾಡೆಮಿಯ ವಿದ್ವನ್ಮಂಡಲಿ ಸದಸ್ಯರು
ಅರುಣಾ ಶಾ‌ನ್‌ಭಾಗ್

ಉತ್ತರ ಕನ್ನಡ ಜಿಲ್ಲೆಯ ಹೊನ್ನಾವರದ ಹಳದೀಪುರದವಳು. ೧ನೇ, ಜೂನ್, ೧೯೪೮ ರಲ್ಲಿ ಜನಿಸಿದಳು ತನ್ನೂರಿನ ಶಾಲೆಯಲ್ಲೇ ಕಲಿತು, ಕಾಯಿಲೆಯಿಂದ ಬೆಳೆದು ದೊಡ್ಡವಳಾದಳು. ಬಳಲುವ ರೋಗಿಗಳಿಗೆ ಶುಶೄಷೆ ಮಾಡುವ ಉದ್ದಿಶ್ಯದಿಂದ ಬೊಂಬಾಯಿಗೆ ಬಂದು 'ಕೆ.ಇ.ಎಮ್ ಆಸ್ಪತ್ರೆ'ಯಲ್ಲಿ ಪರಿಚಾರಿಕೆಯಾಗಿ ಸೇರಿ ತನಗೆ ಶಿಸ್ತಿನಿಂದ ನಿಭಾಯಿಸುತ್ತಿದ್ದಳು. ವಿವಾಹಿಕ ಜೀವನಕ್ಕೆ ಪಾದಾರ್ಪಣೆ ಸಿದ್ಧತೆಯಲ್ಲಿದ್ದಳು. ೨೫ ರ ಹರೆಯದ ಯುವತಿಯಾಗಿದ್ದ 'ಅರುಣಾ,' ೧೯೭೩ ರ ನವೆಂಬರ್, ತಿಂಗಳ ೨೭ ರಂದು ಆಕೆ ಕೆಲಸಮಾಡುತ್ತಿದ್ದ ಆಸ್ಪತ್ರೆಯಲ್ಲೇ ಅತ್ಯಾಚಾರಕ್ಕೆ ಬಲಿಯಾದಳು. ನಾಯಿಗಳನ್ನು ಕಟ್ಟಿಹಾಕುವಂತಹ ಸರಪಳಿಯಿಂದ ಆಕೆಯಕುತ್ತಿಗೆ ಕಟ್ಟಿ ಅತ್ಯಾಚಾರವೆಸಗಿದ್ದ ಅದೇ ಆಸ್ಪತ್ರೆಯಲ್ಲಿ ಕೆಲಸಮಾಡುತ್ತಿದ್ದ 'ಜಾಡಮಾಲಿ ಸೋಹನ್ ಲಾಲ್ ವಾಲ್ಮೀಕಿ'ಯೆಂಬ ಎಂಬ ವ್ಯಕ್ತಿಯಿಂದ. ಅತ್ಯಾಚಾರದ ಮಿದುಳಿನಲ್ಲಿರಕ್ತಸ್ರಾವವಾಗಿ ದೃಷ್ಟಿ ಕುಂಥತವಾಗಿದ್ದಲ್ಲದೆ, ಮಾತನಾಡುವ ಶಕ್ತಿ ಹಾಗೂ ಪರಿಸರದ ಬಗ್ಗೆ ಸಂವೇದನೆಯನ್ನೂ ಘಾಸಿಗೊಳಿಸಿತು. ಆಸ್ಪತ್ರೆಯಲ್ಲಿ ವೈದ್ಯರು ಮತ್ತು ದಾದಿಯರ ಸಹಾಯ, ಸಹಕಾರದಿಂದು ೩೭ ವರ್ಷಗಳ ಕಾಲ ಜೀವಂತಶವವಾಗಿ ಪ್ರಜ್ಞಾಹೀನ ಸ್ಥಿತಿಯಲ್ಲಿ 'ನಾಲ್ಕನೆಯ ನಂಬರಿನ ವಾರ್ಡ್' ನಲ್ಲಿ ಕಾಲನೂಕುತ್ತಿದ್ದಳು. ಅತ್ಯಾಚಾರಿಗೆ ೭ ವರ್ಷ ಶಿಕ್ಷೆಯಾಯಿತು.

ಕೆ.ಇ.ಎಂ.ಆಸ್ಪತ್ರೆಯ ದಾದಿಯರ ನಿರಂತರ ಸೇವೆ
ಕೆ.ಇ.ಎಂ. ಆಸ್ಪತ್ರೆಯ ದಾದಿಯರು ಅತ್ಯಂತ ಕಾಳಜಿವಹಿಸಿ 'ಅರುಣಾ ಶಾನ್ ಭಾಗಳನ್ನು ಯನ್ನು ನೋಡಿಕೊಳ್ಳುತ್ತಿದ್ದರು. ಅರುಣಾ ಶಾನ್ ಭಾಗ್ ಳ ಅತ್ಯಂತ ಕರುಣಾಜನಕ ಸತ್ಯಕಥೆಯನ್ನು ಬೆಳಕಿಗೆ ತರಲು ಸತತವಾಗಿ ಪ್ರಯತ್ನಿಸುತ್ತಿರುವ ಗೆಳತಿ, 'ಪಿಂಕಿ ವಿರಾಣಿ'. ಆಕೆಯ 'ಇನ್ವೆಸ್ಟಿಗೇಟೀವ್ ಜರ್ನಲಿಸಮ್' ನ ಪದ್ಧತಿಯನ್ನು ಅಳವಡಿಸಿ ಹೆಚ್ಚಿನ ಸಂಶೋಧನೆಯ ಮೂಲಕ ಪುಸ್ತಕರೂಪದಲ್ಲಿ ದಾಖಲಿಸಿ ಪ್ರಕಟಿಸಿದ್ದಾಳೆ. ಪುಸ್ತಕದ ಮರಾಠಿ ಅನುವಾದವೂ ಸಿದ್ಧವಾಗಿದೆ. 'ಅರುಣಾಚಿ ಗೋಸ್ಟ್' ಬಿಡುಗಡೆಯಾಗಿದೆ.
೧೯೪೮ ಜನನ
ಅರುಣಾ ರಾಮಚಂದ್ರ ಶಾನಭಾಗ

ಅರುಣಾ ರಾಮಚಂದ್ರ ಶಾನಭಾಗ , ಉತ್ತರ ಕನ್ನಡ ಜಿಲ್ಲೆಯ ಹೊನ್ನಾವರದ ಹಳದೀಪುರದವರು. ೧ನೇ, ಜೂನ್, ೧೯೪೮ ರಲ್ಲಿ ಜನಿಸಿದರು. ಬಳಲುವ ರೋಗಿಗಳಿಗೆ ಶುಶ್ರೂಷೆ ಮಾಡುವ ಉದ್ದಿಶ್ಯದಿಂದ ಬೊಂಬಾಯಿಗೆ ಬಂದು 'ಕೆ.ಇ.ಎಮ್ ಆಸ್ಪತ್ರೆ'ಯಲ್ಲಿ ಪರಿಚಾರಿಕೆಯಾಗಿ ಸೇರಿ,ತನಗೆ ವಿಧಿಸಿದ್ದ ಕಾರ್ಯಗಳನ್ನು ಅತ್ಯಂತ ಶಿಸ್ತಿನಿಂದಲೂ ಮತ್ತು ಕ್ರಮವಾಗಿಯೂ ನಿಭಾಯಿಸುತ್ತಿದ್ದರು. ವೈವಾಹಿಕ ಜೀವನಕ್ಕೆ ಪಾದಾರ್ಪಣೆ ಮಾಡುವ ಸಿದ್ಧತೆಯಲ್ಲಿದ್ದರು. ೨೫ ರ ಹರೆಯದ ಯುವತಿಯಾಗಿದ್ದ 'ಅರುಣಾ,' ೧೯೭೩ ರ ನವೆಂಬರ್, ತಿಂಗಳ ೨೭ ರಂದು ಅದೇ ಆಸ್ಪತ್ರೆಯಲ್ಲಿ ಕೆಲಸಮಾಡುತ್ತಿದ್ದ ಸೋಹನ್ ಲಾಲ್ ವಾಲ್ಮೀಕಿಯೆಂಬ ಎಂಬ ವ್ಯಕ್ತಿಯಿಂದ, ಅತ್ಯಾಚಾರಕ್ಕೆ ಬಲಿಯಾದಳು. ನಾಯಿಗಳನ್ನು ಕಟ್ಟಿಹಾಕುವಂತಹ ಸರಪಳಿಯಿಂದ ಆಕೆಯಕುತ್ತಿಗೆ ಕಟ್ಟಿ ಅತ್ಯಾಚಾರವೆಸಗಿದ್ದ. ಅತ್ಯಾಚಾರದಿಂದ ಘಾಸಿಗೊಂಡ ಅರುಣಾ ಅವರ ಮಿದುಳಿನಲ್ಲಿ ರಕ್ತಸ್ರಾವವಾಗಿ ದೃಷ್ಟಿ ಕುಂಠಿತವಾಗಿದ್ದಲ್ಲದೆ, ಮಾತನಾಡುವ ಶಕ್ತಿ ಹಾಗೂ ಪರಿಸರದ ಬಗ್ಗೆ ಸಂವೇದನೆಯನ್ನೂ ಘಾಸಿಗೊಳಿಸಿತು. ಆಸ್ಪತ್ರೆಯಲ್ಲಿ ವೈದ್ಯರು ಮತ್ತು ದಾದಿಯರ ಸಹಾಯ, ಸಹಕಾರದಿಂದ ೪೨ ವರ್ಷಗಳ ಕಾಲ ಜೀವಂತಶವವಾಗಿ ಪ್ರಜ್ಞಾಹೀನ ಸ್ಥಿತಿಯಲ್ಲಿ ನಾಲ್ಕನೆಯ ನಂಬರಿನ ವಾರ್ಡಿನಲ್ಲಿದ್ದು ಮರಣಿಸಿದರು. ಅತ್ಯಾಚಾರಿಗೆ ೭ ವರ್ಷ ಶಿಕ್ಷೆಯಾಯಿತು. ಕೊನೆಗೆ 'ಏಡ್ಸ್ ಕಾಯಿಲೆ'ಯಿಂದ ಆತ ಮರಣಿಸಿದ ಎಂಬ ಸುದ್ದಿಯಿದ್ದರೂ ಹಲವು ವರ್ಷಗಳ ನಂತರ ಆತ ಉತ್ತರ ಪ್ರದೇಶದ ತನ್ನ ಪೂರ್ವಿಕರ ಊರಿನಲ್ಲಿ ವಾಸಿಸುತ್ತಿರುವುದು ಸುದ್ದಿಯಾಯಿತು.

ಕೆ.ಇ.ಎಂ.ಆಸ್ಪತ್ರೆಯ ದಾದಿಯರ ನಿರಂತರ ಸೇವೆ
ಮುಂಬಯಿನ,ಕೆ.ಇ.ಎಂ. ಆಸ್ಪತ್ರೆಯ ದಾದಿಯರು ಅತ್ಯಂತ ಕಾಳಜಿವಹಿಸಿ 'ಅರುಣಾ ಶಾನ್ ಭಾಗಳನ್ನು ಯನ್ನು ನೋಡಿಕೊಳ್ಳುತ್ತಿದ್ದಾರೆ. ಅರುಣಾ ಶಾನ್ ಭಾಗ್ ಳ ಅತ್ಯಂತ ಕರುಣಾಜನಕ ಸತ್ಯಕಥೆಯನ್ನು ಬೆಳಕಿಗೆ ತರಲು ಸತತವಾಗಿ ಪ್ರಯತ್ನಿಸುತ್ತಿರುವ ಗೆಳತಿ, 'ಪಿಂಕಿ ವಿರಾಣಿ'. ಆಕೆಯ 'ಇನ್ವೆಸ್ಟಿಗೇಟೀವ್ ಜರ್ನಲಿಸಮ್' ನ ಪದ್ಧತಿಯನ್ನು ಅಳವಡಿಸಿ ಹೆಚ್ಚಿನ ಸಂಶೋಧನೆಯ ಮೂಲಕ ಪುಸ್ತಕರೂಪದಲ್ಲಿ ದಾಖಲಿಸಿ ಪ್ರಕಟಿಸಿದ್ದಾಳೆ. ಮರಾಠಿ ಅನುವಾದ ಪುಸ್ತಕ 'ಅರುಣಾಚಿ ಗೋಸ್ಟ್' ಬಿಡುಗಡೆಯಾಗಿದೆ. ಡಿಸೆಂಬರ್, ೯, ೧೯೯೮ ರಲ್ಲಿ ಅರುಣಾಳ ನಿಮಿತ್ತವೆಂಬ ವಿಶಯದ ಬಗ್ಗೆ ಚರ್ಚೆಯ ಕಾರ್ಯಕ್ರಮವನ್ನೂ ಆಯೋಜಿಸಿದ್ದರು. ಸುಮಾರು ೨೦೦ ಜನರು ಉಪಸ್ತಿತರಿದ್ದ ಸಮಾರಂಭದಲ್ಲಿ ವೇದಿಕೆಯ ಮೇಲೆ, ಲೇಖಕಿ ಪಿಂಕಿ ವಿರಾಣಿ, ಮತ್ತು ಮರಾಠಿ ಅನುವಾದಕಿ, ಮೀನಾ ಕರ್ಣಿಕ್, ಸಮಾಜ ಸೇವಕಿ ಡಾ. ವಿದ್ಯಾ ಬಾಳ್, 'ಕೆ.ಇ.ಎಂ ಶಸ್ತ್ರಚಿಕಿತ್ಸಾ ವಿಭಾಗ'ದ ಡಾ.ರವಿಬಾಪಟ್, ಮತ್ತು ಆಗಿನ ಮುಂಬಯಿ ಪೋಲೀಸ್ ಸಹ-ಆಯುಕ್ತ, ಟಿ.ಕೆ.ಚೌಧರಿ,ಹಾಜರಿದ್ದರು.

ಚರ್ಚೆಯಲ್ಲಿ ಸ್ಪಂದಿಸಿದ ವಿಷಯಗಳು
ಸ್ತ್ರೀಯರ ಮೇಲಿನ ಅತ್ಯಾಚಾರ, ಅವರ ಸುರಕ್ಷಿತತೆ, ಇಚ್ಛಾಮರಣ, ದಯಾಮರಣ, ಕಾನೂನು ಹಾಗೂ ಅಪರಾಧ, ಮಾನವೀಯತೆ, ಮುಂತಾದ ವಿಶಯಗಳ ಮೇಲೆ ಬೆಳಕು ಚೆಲ್ಲುವ ಬಗ್ಗೆ ಚರ್ಚೆಗಳು ನಡೆದವು. ಆಸ್ಪತ್ರೆಯಿಂದ 'ಅರುಣಾ ಶಾನ್ ಭಾಗ್' ರವರನ್ನು ಮನೆಗೆ ಕರೆದುಕೊಂಡು ಹೋಗುವ ಪ್ರಸ್ತಾಪ ಬಂದಾಗ, ಅರುಣಾಳ ಕುಟುಂಬದ ಸದಸ್ಯರ ಆರ್ಥಿಕ ಸ್ಥಿತಿ ಚೆನ್ನಾಗಿಲ್ಲದಿರುವುದು ಒಂದಾದರೆ, ವಯಸ್ಸಾದ ಸೋದರಿ, ನೋಡಿಕೊಳ್ಳುವ ಸ್ಥಿತಿಯಲ್ಲಿಲ್ಲ.

'ಕನ್ನಡದಲ್ಲಿ ಅರುಣಾಳ ಕಥೆ'
'ಪಿಂಕಿ ಇರಾಣಿ'ಯವರ ಅನುಮತಿಪಡೆದು ಕನ್ನಡದಲ್ಲಿ ’ಅರುಣಾಳ ಕಥೆ’ಎಂಬ ಪುಸ್ತಕ ಸಿದ್ಧವಾಗಿದೆ. ಅದರಲ್ಲಿ 'ಪ್ರಿಯತಮ'ರು, ಹೆಣ್ಣಿನ ಅಸಹಾಯಕತೆ, ದೌರ್ಬಲ್ಯ, ಗಂಡನ ದುರಾಚಾರ, ಸಮಾಜದ ಪಾತ್ರ, ದೇಶದ ಕಾನೂನು ವ್ಯವಸ್ಥೆ, ಮುಂತಾದವುಗಳ ಬಗ್ಗೆ ಸಾರ್ವಜನಿಕರ ಗಮನ ಸೆಳೆದಿದ್ದಾರೆ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 [ಅಪರಿಚಿತ ವಾಸ್ತವ, ಶ್ರೀನಿವಾಸ ಜೋಕಟ್ಟೆ, ಶ್ರೀರಾಮ ಪ್ರಕಾಶನ,ಮಂಡ್ಯ, 'ಅರುಣಾ ಶಾನಭಾಗ್ ನಿಧನದ ನಂತರ, ಪುಟ.೩೦]

೧೯೪೮ ಜನನ
ಸಾಲ್ಟ್ ಲೇಕ್ ಸಿಟಿ

ಸಾಲ್ಟ್ ಲೇಕ್ ಸಿಟಿ ಅಮೇರಿಕ ಸಂಯುಕ್ತ ಸಂಸ್ಥಾನದ ಯೂಟ ರಾಜ್ಯದ ರಾಜಧಾನಿ. ಈ ಊರನ್ನು ೧೮೪೭ರಲ್ಲಿ ಗ್ರೇಟ್ ಸಾಲ್ಟ್ ಲೇಕ್ ಎಂದು ಬ್ರಿಘಂ ಯಂಗ್ ಹಾಗೂ ಅವರ ಶಿಶ್ಯರು ಸ್ಥಾಪಿಸಿದರು. ಸಾಲ್ಟ್ ಲೇಕ್ ಸಿಟಿಯಲ್ಲಿ ೨೦೦೨ ವಿಂಟರ್ ಒಲಂಪಿಕ್ ಕ್ರೀಡೆಗಳು ನಡೆಯಿತು.

ಅಮೇರಿಕ ಸಂಯುಕ್ತ ಸಂಸ್ಥಾನದ ಪಟ್ಟಣಗಳು
ವೆಸ್ಟ್ ವರ್ಜೀನಿಯ

ವೆಸ್ಟ್ ವರ್ಜೀನಿಯ ಅಮೇರಿಕ ಸಂಯುಕ್ತ ಸಂಸ್ಥಾನದ ಆಗ್ನೇಯ ಭಾಗದಲ್ಲಿರುವ ರಾಜ್ಯ. ಅದರ ರಾಜಧಾನಿ ಚಾರ್ಲ್ಸ್ಟನ್. ವೆಸ್ಟ್ ವರ್ಜೀನಿಯ ಅಮೇರಿಕ ಸಿವಿಲ್ ಹೋರಾಟದ ನಂತರ ರಾಜ್ಯತ್ವ ಪಡೆಯಿತು. ಇದರ ಆಗ್ನೇಯಕ್ಕೆ ವರ್ಜೀನಿಯ, ನೈರುತ್ಯಕ್ಕೆ ಕೆಂಟಕಿ, ಈಶಾನ್ಯಕ್ಕೆ ಪೆಂಸಿಲ್ವೇನಿಯ, ಹಾಗೂ ಪೂರ್ವಕ್ಕೆ ಮೇರಿಲ್ಯಾಂಡ್ ರಾಜ್ಯಗಳು ಸ್ತಿಥವಾಗಿವೆ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು

 State Government
 State of West Virginia government website
 West Virginia Department of Commerce 
 West Virginia State Guide, from the Library of Congress
 West Virginia Legislature website
 Supreme Court of Appeals of West Virginia website
 Constitution of West Virginia
 West Virginia Code
 U.S. Government
 Energy Profile for West Virginia- Economic, environmental, and energy data 
 USGS real-time, geographic, and other scientific resources of West Virginia 
 West Virginia State Fact Sheet from the U.S. Department of Agriculture
 Other
 Governor Earl Ray Tomblin's website
 West Virginia Division of Tourism
 Visiting West Virginia
 West Virginia Archives and History
 West Virginia Department of Education
 West Virginia Explorer
 
 West Virginia Encyclopedia
ಪೈ

π(ಪೈ) ಒಂದು ಗಣಿತದ ಸ್ಥಿರಾಂಕ. ಇದರ ಮೊತ್ತ ೩.೧೪೧೫೯೨೬೫. ಮಾರ್ಚ್ ೧೪  ( ೩/೧೪ ) ಅನ್ನು ಪೈ ದಿನ ಎಂದು ಕರೆಲಾಗಿದೆ. ಇದು ವೃತ್ತದ ಸುತ್ತಳತೆ ಮತ್ತು ವ್ಯಾಸದ ಅನುಪಾತವಾಗಿದೆ. ಇದನ್ನು ಗ್ರೀಕ್ ನ ಅಕ್ಷರ π ನಿಂದ ಗುರುತಿಸುತ್ತಾರೆ. ಪೈ ಒಂದು ಅಭಾಗಲಬ್ದ  ಸಂಖ್ಯೆ, ಆದ್ದರಿಂದ ಇದರ ಮೊತ್ತಾ ೨೨/೭ ಆಗಲು ಸಾಧ್ಯವಿಲ್ಲ; ಹಾಗೂ ಇದರ ದಶಮಾಂಶ ಪ್ರತಿನಿಧಿತ್ವ ಎಂದಿಗೂ ಕೊನೆಗೊಳ್ಳುವುದಿಲ್ಲ ಮತ್ತು ಎಂದಿಗೂ ಮರುಕಳಿಸುವುದಿಲ್ಲ. ಪೈ ಟ್ರ್ಯಾನ್ಸೆಂಡೆಂಟಲ್ ಸಂಖ್ಯೆ. ಇದನ್ನು ಬೀಜಗಣಿತದ ನಿರ್ದಿಷ್ಟ ಕ್ರಮಾನುಗತಿಯಿಂದ ತೋರಿಸಲು ಸಾದ್ಯವಿಲ್ಲ.

ಮೂಲಬೂತ

ವಿವರಣೆ

 ಯೆಂದರೆ ವೃತ್ತದ ಸುತ್ತಳತೆ
 ಯೆಂದರೆ ವೃತ್ತದ ವ್ಯಾಸ

C/d ಎಲ್ಲಾ ವೃತ್ತಗಳಿಗು ಸ್ಥಿರವಾಗಿರುತ್ತದೆ ಮತ್ತು ವೃತ್ತದ ಗಾತ್ರದ ಮೇಲೆ ಅವಲಂಬಿತವಾಗಿರುವುದಿಲ್ಲ. ಪೈನ ವಿವರಣೆ ಯೂಕ್ಲಿಡಿಯನ್ ರೇಖಾಗಣಿತಕ್ಕೆ ಮತ್ರಾ ಸ್ಥೀಮಿತವಾಗಿದ್ದು, ನಾನ್ ಯೂಕ್ಲಿಡಿಯನ್ ರೇಖಾಗಣಿತದಲ್ಲಿ ಇದರ ವಿವರಣೆ ಸಮಂಜಸವಾಗಿರುದಿಲ್ಲ. ಅದ್ದರಿಂದ ಕೆಲವು ಗಣಿತಜ್ಞರು ಕಲನಶಾಸ್ತ್ರ ಅಥವಾ ತ್ರಿಕೋನಮಿತಿಯಿಂದ ಪೈಯನ್ನು ವಿವರಣಿಸಲು ಇಚ್ಛಿಸುತ್ತಾರೆ.

ಪೈ ಹೆಸರಿನ ಇತಿಹಾಸ

ವಿಲಿಯಮ್ ಜೋನ್ಸ್ ಪೈ ಅಕ್ಷರವನ್ನು ಅನುಪಾತವನ್ನು ಪ್ರತಿನಿದಿಸಲು ಬಳಸಿದ ಮೊದಲ ಗಣಿತಜ್ಞ. ಇವರು ಇದನ್ನು ೧೭೦೬ ರಲ್ಲಿ ಗಣಿತಶಾಸ್ತ್ರಕ್ಕೆ ಹೊಸ ಪರಿಚಯ ಎಂಬ ತಮ್ಮ ಪುಸ್ತಕದಲ್ಲಿ ಉಪಯೋಗಿಸಿದರು. ಗ್ರೀಕ್ ಭಾಷೆಯಲ್ಲಿ ಸುತ್ತಳತೆ ಪದದ ಮೊದಲ ಅಕ್ಷರ ಪೈ ಅಗಿದ್ದರ ಕಾರಣವಾಗಿ, ಜೋನ್ಸ್ ರವರು ಪೈ ಪದದ ಬಳಕೆ ಮಾಡಿದರು ಎಂದು ಕೆಲವರು ಹೇಳುವರು.ಜೋನ್ಸ್ ಪೈಯೆಂಬ ಗ್ರೀಕ್ ಅಕ್ಷರ ಪರಿಚಯಿಸಿದರಾದರು, ಬಹುಪಾಲು ಜನಪ್ರಿಯವಾಗಿರಲಿಲ್ಲ. ೧೭೩೬ ನೆ ಇಸವಿಗೂ ಮುಂಚೆ c ಅಥವಾ p ಎಂಬ ಅಕ್ಷರಗಳನ್ನು ಉಪಯೋಗಿಸುತ್ತಿದ್ದರು. ಆದರೆ ೧೭೩೬ ಯೂಲರ್ ಪೈ ನ ಬಳಿಕೆಯನ್ನು ಜನಪ್ರಿಯಗೊಳಿಸಿದರು.

ಗುಣಗಳು
ಪೈ ಇರ್ರ್ಯಾಶನಲ್ ಸಂಖ್ಯೆ, ಆದ್ದರಿಂದ ಅದನ್ನು ಎರಡು ಅಂಕಿಗಳ ಅನುಪಾತವಾಗಿ ತೋರಿಸಲು ಸಾದ್ಯವಿಲ್ಲ. ಪೈ ಒಂದು ಇರ್ರ್ಯಾಶನಲ್ ಸಂಖ್ಯೆ,ಯೆಂದು ತೋರಿಸಲು ಕಲನಶಾಸ್ತ್ರ ಅಥವಾ ರಿಡಕ್ಟಿಯೊ ಅಡ್ ಅಬ್ಸರ್ಡಮ್ ಎಂಬ ತಂತ್ರವನ್ನು ಉಪಯೋಗಿಸುತ್ತಾರೆ. ಪೈನ ಇರ್ರ್ಯಾಶನಲಿಟಿ ಅಳತೆ ಇನ್ನು ಸರಿಯಾಗಿ ತಿಳಿದು ಬಂದಿಲ್ಲ; ಅಂದಾಜಾಗಿ ಇರ್ರ್ಯಾಶನಲಿಟಿ ಅಳತೆಯ ಮೊತ್ತ e ಮತ್ತು ln(೨) ರ ಇರ್ರ್ಯಾಶನಲಿಟಿ ಅಳತೆಗಿಂತ ಜಾಸ್ತಿ ಇದ್ದು ಲಿವೂವಿಲ್ಲೆ ಸಂಖೆಗಳ ಇರ್ರ್ಯಾಶನಲಿಟಿ ಅಳತೆಗಿಂತ ಕಮ್ಮಿಯಿದೆಯೆಂದು ಹೇಳುತ್ತಾರೆ.
ಪೈ ಟ್ರ್ಯಾನ್ಸೆಂಡೆಂಟಲ್ ಸಂಖ್ಯೆ.ಯಾದ್ದರಿಂದ, ರ್ರ್ಯಾಶನಲ್ ಗುಣಾಂಕವುಳ್ಳ  ಸ್ಥಿರಾಂಕವಲ್ಲದ ಬಹುಪದೀಯ ಸಮೀಕರಣಗಳಿಗೆ, ಉದಾಹರಣೆಗೆ , ಪೈ ಪರಿಹಾರವಾಗಿರುವುದಿಲ್ಲ.

ಬಳಕೆ

ಉಲ್ಲೇಖ

ಗಣಿತ
ಮುಂಜ

ಮುಂಜವೆಂಬುದು ಒಂದು ಹುಲ್ಲಿನ ಜಾತಿ. ಭಾರತದಲ್ಲಿ ಇದು ನದಿಯ ಇಕ್ಕೆಲದಲ್ಲಿ ಬೆಳೆಯುವುದನ್ನು ಕಾಣಬಹುದು. ಮಳೆ ಹೆಚ್ಚು ಬೀಳ ಒಣ ಪ್ರದೇಶಗಳಲ್ಲಿಯೂ ಮುಂಜ ಬೆಳೆಯುತ್ತದೆ. ಇದರ ಶಾಸ್ತ್ರೀಯ ನಾಮ Saccharum munja  (ಸ್ಯಾಕ್ಕರಂ ಮುಂಜಾ).

ಬಳಕೆ 

ಮುಂಜದಿಂದ ಹಗ್ಗವನ್ನು ಹೊಸೆಯುತ್ತಾರೆ.  ಒಣಗಿದ ಹುಲ್ಲಿನಿಂದ ಬುಟ್ಟಿ, ಬೀಸಣಿಗೆ, ಚಾಪೆ, ಚಪ್ಪರಗಳನ್ನು ನೇಯುತ್ತಾರೆ. ಕಸಪೊರಕೆಯಾಗಿಯೂ ಬಳಸುತ್ತಾರೆ. ಮುಂಜವು ತನ್ನ ಬೇರುಗಳನ್ನು ನೆಲದೊಳಗೆ ಅಗಲವಾಗಿ ಹಬ್ಬಿಸಿ ಗಟ್ಟಿಯಾಗಿ ತಳವೂರಿ ನಿಲ್ಲುವ ಹುಲ್ಲು. ಅಂತಲೆ ಇದನ್ನು ಬೇಲಿಯಾಗಿಯೂ ಬೆಳೆಸಲು ಬರುತ್ತದೆ.  ಮಳೆ ಗಾಳಿಗಳಿಗೆ ಮಣ್ಣು ಕೊಚ್ಚಿಹೋಗದಂತೆ ತಡೆಯಲು ಮುಂಜವನ್ನು ಬೆಳೆಸಬಹುದು.

ಉಪನಯನ ಸಂಸ್ಕಾರದಲ್ಲಿ ಮುಂಜದಿಂದ ಹೊಸೆದ ಹಗ್ಗವನ್ನು ಉಡಿದಾರದಂತೆ ವಟುವಿನ ಸೊಂಟಕ್ಕೆ ಕಟ್ಟುತ್ತಾರೆ. ಈ ಹಗ್ಗವನ್ನು ಮೌಂಜೀ ಎನ್ನುತ್ತಾರೆ. ಅಂತಲೆ ಉಪನಯನಕ್ಕೆ ಮುಂಜಿ, ಮುಂಜಿವೆ ಎಂಬ ಪದಗಳು ಪರ್ಯಾಯವಾಗಿ ಬಳಕೆಯಾಗುತ್ತವೆ.

ಸಸ್ಯಗಳು
ಹುಲ್ಲು
ಅಷ್ಟಭಾವ ಪುಷ್ಪಗಳು

ಅಷ್ಟಭಾವ ಪುಷ್ಪಗಳೆಂದರೆ ಭಾವನೆ, ಉದ್ವೇಗ ಮತ್ತು ಧೋರಣೆಗಳನ್ನು ಬಿಂಬಿಸುವ ಎಂಟು ಹೂಗಳು. ಶ್ರೀ ಮಧ್ವಾಚಾರ್ಯರ ಕಥೆಯಲ್ಲಿ ಬರುವಂತೆ ಅವರು ತಮ್ಮ ಹೃದಯಕಮಲದಲ್ಲಿ ಶ್ರೀಮನ್ನಾರಾಯಣನನ್ನು ಕುಳ್ಳಿರಿಸಿ, ಅಷ್ಟಭಾವ ಪುಷ್ಪಗಳನ್ನೇರಿಸಿ ಪೂಜಿಸುತ್ತಿದ್ದರಂತೆ. ಹಿಂದೆ ಮಹಾಭಾರತದ ಕಾಲದಲ್ಲಿ ಭೀಮಸೇನನು ಕೂಡ ತನ್ನೊಳಗೇ ಇದ್ದ ಭಗವಂತನಿಗೆ ಇದೇ ರೀತಿ ಅಷ್ಟಭಾವ ಪುಷ್ಪಗಳಿಂದ ಪೂಜಿಸುತ್ತಿದ್ದನೆಂದು ಹೇಳಲಾಗಿದೆ.
ಭಗವಂತನ ಪೂಜೆಯೆಂದರೆ ದೇವರ ಕೋಣೆಯಲ್ಲಿ ಗಂಟೆಗಟ್ಟಳೇ ಕುಳಿತುಕೊಂಡಿರುವುದಲ್ಲ. ಪೂಜೆಯು ನಿರಂತರ ಸಹಜಕ್ರಿಯೆಯಾಗಿದ್ದು, ನಮ್ಮ ಜೀವನದ ಪ್ರತಿ ಕ್ಷಣವೂ ಸರಿಯಾದ ಮನೋಭಾವನೆಗಳು, ದೃಷ್ಟಿಕೋನ ಮತ್ತು ಧೋರಣೆಗಳನ್ನು ಅಳವಡಿಸಿಕೊಳ್ಳುವದೇ ಆಗಿದೆ. ಈ ಎಂಟು ಭಾವ ಪುಷ್ಪಗಳೆಂದರೆ:

೧. ಅಹಿಂಸೆ

೨. ಇಂದ್ರಿಯನಿಗ್ರಹ

೩. ದಯೆ

೪. ಕ್ಷಮೆ

೫. ಧ್ಯಾನ

೬. ಜ್ಞಾನ

೭. ತಪಸ್ಸು

೮. ಸತ್ಯ
ಪ್ರತಿಯೊಂದು ಗುಣಗಳು ಗಹನವಾಗಿದ್ದು, ಬೇಕಾದಷ್ಟು ಆಳವಾದ ವಿಚಾರಗಳನ್ನೊಳಗೊಂಡಿವೆ. ಆದರೆ, ನಮ್ಮ ಜೀವನವು ವೈಯಕ್ತಿಕವಾಗಿ ಮತ್ತು ಸಮಾಜದಲ್ಲಿ ಶಾಂತಿಯುತವಾಗಿ, ಸುಖಕರವಾಗಿರಲು ಇವು ಬೇಕೇ ಬೇಕು ಎಂಬ ಅಂಶವು ಇವುಗಳ ಮಹತ್ವ ತಿಳಿಸುತ್ತವೆ.
ಹಿಂದೂ ಧರ್ಮ
ಹಿಮಾಲಯೇಶ್ವರ್ ಮಹಾದೇವ್ ಮಂದಿರ್, ಘಾಟ್ಕೋಪರ್ (ಪ,) ಮುಂಬೈ

ಹಿಮಾಲಯೇಶ್ವರ್ ಮಹಾದೇವ್ ಮಂದಿರ್,ಮುಂಬಯಿನ ಉಪನಗರವೊಂದಾದ 'ಘಾಟ್ಕೋಪರ್' ನ,'ಹಿಮಾಲಯ ಕೋ.ಹೌ.ಸೊ'ಯ ಪರಿಸರದಲ್ಲಿ, ಸುಮಾರು ೩೦ ವರ್ಷಗಳಿಂದ ಇದೆ.'ಹಿಮಾಲಯೇಶ್ವರ್ ಮಹಾದೇವ್ ಮಂದಿರ್'ದ ಜೀರ್ಣೋದ್ಧಾರದ ಕೆಲಸ ಮುಕ್ತಾಯವಾಗಿದ್ದು, ಸನ್, ೨೦೧೧ ರ ಮಾರ್ಚ್ ತಿಂಗಳ ೨ ನೇ ತಾರೀಖಿನ 'ಶಿವರಾತ್ರಿ ಹಬ್ಬ'ದ ಶುಭದಿನದಂದು, 'ಹಿಮಾಲಯೇಶ್ವರ', 'ಪಾರ್ವತಿ', 'ಗಣಪತಿ','ಶೀತಲಾಮಾತಾ', 'ಸಾಯಿಬಾಬ' ಮೂರ್ತಿಗಳ 'ಪ್ರತಿಶ್ಠಾಪನಾ ಮಹೋತ್ಸವ' ಶ್ರೀ ಮಹೇಶ್ವರನ ಕೃಪೆಯಿಂದ ಅತ್ಯಂತ ವಿಧಿಪೂರ್ವಕವಾಗಿ, ಋತ್ವಿಜರ ಮಂತ್ರಘೋಷದಿಂದ  ಸಂಪನ್ನಗೊಂಡಿತು. ಮಂದಿರದಲ್ಲಿ ನೆರೆದಿದ್ದ ಅಪಾರ ಭಕ್ತಾದಿಗಳ,ಹಾಗೂ ಶ್ರದ್ಧಾಳುಗಳ ಅತ್ಯಂತ ಶ್ರದ್ಧಾ ಭಕ್ತಿಗಳಿಂದಲೂ ಸಂಭ್ರಮದಿಂದಲೂ ಕಾರ್ಯಕ್ರಮ ಬಹಳ ವಿಜೃಂಭಣೆಯಿಂದ ನೆರವೇರಿತು. ಈ ಸಮಾರಂಭದ ಮುಂದಾಳತ್ವವನ್ನು ಕಾಲೋನಿಯ 'ಆದರ್ಶ ಮಹಿಳಾ ಮಂಡಲದ ಸದಸ್ಯೆಯರು' ಯಶಸ್ವಿಯಾಗಿ ನಿರ್ವಹಿಸಿದರು.

'ಶಿವರಾತ್ರಿ ದಿನ'ದ 'ಪ್ರಾಣಪ್ರತಿಷ್ಠಾಪನೆಯ ಕಾರ್ಯಕ್ರಮಗಳು' ಹೀಗಿದ್ದವು
 'ಪ್ರಾಣಪ್ರತಿಷ್ಠೆ' : 'ಮಹಾಶಿವರಾತ್ರಿಯ ಶುಭದಿನ'ದಂದು, ಬುಧವಾರ, ೨, ಮಾರ್ಚ್, ೨೦೧೧ ರಂದು,
 'ಅಭಿಷೇಕ'   : 'ಬೆಳಿಗ್ಯೆ' ೭ ಗಂಟೆಗೆ ಆರಂಭ,
 'ತೀರ್ಥ ಪ್ರಸಾದ' : 'ಮಧ್ಯಾನ್ಹ' ೨ ರ, ನಂತರ,
 'ಭಜನ್ ಮತ್ತಿ ಕೀರ್ತನ್' : 'ಮಧ್ಯಾನ್ಹ' ೩ ಗಂಟೆಯ ಬಳಿಕ,
 'ಮಹಾ ಭಂಡಾರ್ ಸೇವೆ' : 'ಸಾಯಂಕಾಲ', ೭ ಗಂಟೆಯ ನಂತರ, 
ಹಿಮಾಲಯ ಕೋ.ಹೌ.ಸೊಸೈಟಿ', 'ಅಸಾಲ್ಫ ವಿಲೇಜ್'ನಲ್ಲಿದೆ. ಈ ಪ್ರದೇಶವನ್ನು 'ಗೋವಿಂದ್ ನಗರ' ವೆಂದೂ ಕರೆಯಲಾಗುತ್ತದೆ. ಈ ದೇವಾಲಯದ ಸಮೀಪದಲ್ಲೇ

 'ಸಂಕಟ ವಿಮೋಚನ ಹನುಮಾನ್ ಮಂದಿರ',
 'ಗೀತಾಂಬಿಕಾ ಮಂದಿರ', ಸ್ವಲ್ಪಮುಂದೆ ಹೋದರೆ 
 'ವಿನಾಯಕ' ('ಭಟ್ವಾಡಿ'ಯಲ್ಲಿ)
 'ವಿಘ್ನಹರ್ತ ಗಣೇಶ್ ಮಂದಿರ',
 'ಆಂಜನೇಯ,'
 'ಸಾಯಿಬಾಬ', 
 'ಜಂಗಲೇಶ್ವರ',
 'ಜಗದಂಬಾ,'
 'ದತ್ತಾತ್ರೇಯ ಮಂದಿರ'ಗಳಿವೆ.

'ಘಾಟ್ಕೋಪರ್ ರೈಲ್ವೆನಿಲ್ದಾಣ'(ಪ)ದಿಂದ 'ಹಿಮಾಲಯ ಸೊಸೈಟಿ'ಗೆ ಬರಲು
'ಘಾಟ್ಕೋಪರ್ ರೈಲ್ವೆ ನಿಲ್ದಾಣ'(ಪ)ದಿಂದ ಈ ದೇವಾಲಯಗಳಿಗೆ ಬರಲು '೪೨೯ ಬಿ.ಇ.ಎಸ್.ಟಿ ಬಸ್' ನಲ್ಲಿರಬಹುದು. ಇಲ್ಲವೆ 'ರಿಕ್ಷಾ'ದಲ್ಲೂ  ಬರಬಹುದು.'ಎಲ್.ಬಿ.ಎಸ್.ಮಾರ್ಗ್'ದಲ್ಲಿ 'ಕುರ್ಲಾ'ಕಡೆಗೆ  ಬರುವ ಬಸ್,'ಮಹೇಂದ್ರ ಮಹೇಂದ್ರ ಅಪಾರ್ಟ್ಮೆಂಟ್ಸ್'ಬಳಿಯ ತಿರುವಿನಲ್ಲಿರುವ ಗಲ್ಲಿಯಲ್ಲಿ 'ನೇತಾಜಿ ಫಾಲ್ಕರ್ ಮಾರ್ಗ'ದಲ್ಲಿ  ನೇರವಾಗಿ ಸಾಗಿ,(ಈ ರಸ್ತೆಗೆ 'ನಾರಿ ಸೇವಾಸದನ್ ರಸ್ತೆ'ಯೆಂದೂ ಹೆಸರಿದೆ)'ಹೋಮ್ ಗಾರ್ಡ್ಸ್ ಟ್ರೈನಿಂಗ್ ಸೆಂಟರ್','ಹಿಮಾಲಯ ಸೊಸೈಟಿ'ಯಿಂದ ಮುಂದೆ ಹೋಗುತ್ತಾ,'ಮಿಲಿಂದ್ ನಗರ ಸ್ಟಾಪ್'ನಲ್ಲಿ ಕೊನೆಗೊಂಡು, ಪುನಃ 'ಘಾಟ್ಕೋಪರ್'ಗೆ ವಾಪಸ್ ಹೋಗುತ್ತದೆ. ಕೊನೆನಿಲ್ದಾಣದ ಹೆಸರು,'ಮಿಲಿಂದ್ ನಗರ ಸ್ಟಾಪ್.'ಅಲ್ಲಿಂದ ನಡೆದೇ ಮೇಲೆ ತಿಳಿಸಿದ  ದೇವಾಲಯಗಳಿಗೆ ಹೋಗಬಹುದು.
  

ಮುಂಬಯಿನ ದೇವಾಲಯಗಳು
ಸಂಕಟ ವಿಮೋಚನ್ ಹನುಮಾನ್ ಮಂದಿರ್, ಘಾಟ್ಕೋಪರ್ (ಪ), ಮುಂಬಯಿ

ಮುಂಬಯಿ, ನಗರದ ಘಾಟ್ಕೋಪರ್ ಉಪನಗರದ, ಅಸಾಲ್ಫಾ ವಿಲೇಜ್' ನ 'ಗೋವಿಂದ್ ನಗರ್' ನಲ್ಲಿ 'ಸಂಕಟ ವಿಮೋಚನ ಹನುಮಾನ್ ಮಂದಿರ'ವಿದೆ. ಇದು ಪುರಾತನ ದೇವಾಲಯ. 'ಹನುಮಾನ್ ಗುಡಿ'ಯ ಬದಿಯಲ್ಲೇ, ಶಿವಲಿಂಗವಿದೆ. ಪಕ್ಕದಲ್ಲಿ ಒಂದು 'ಬಾವಿ'ಯೂ ಇದೆ. ಈ ದೇವಾಲಯ ಒಂದು 'ಟ್ರಸ್ಟ್' ಗೆ ಸೇರಿದೆ. 'ಹನುಮದ್ಜಯಂತಿ', ಚೆನ್ನಾಗಿ ನಡೆಯುತ್ತದೆ. ಮಂದಿರ ಸುತ್ತಲೂ ಗಿಡ ಮರಗಳಿವೆ. ತೆಂಗಿನ ಮರಗಳೂ ಇವೆ. ಈ ಪುರಾತನ ಮಂದಿರಕ್ಕೆ ಘಾಟ್ಕೋಪರ್ (ಪ)ದಿಂದ ಬರಲು 'ಬಸ್' ಮತ್ತು 'ರಿಕ್ಷಾ' ಸೌಲಭ್ಯಗಳಿವೆ. ಎಲ್.ಬಿ.ಎಸ್.ಮಾರ್ಗದ ಮುಖಾಂತರ ಬಂದು, ಮಹೇಂದ್ರ-ಮಹೇಂದ್ರ ಹೌಸಿಂಗ್ ವಲಯದಿಂದ, ಸಾಗುವ ಗಲ್ಲಿಯಲ್ಲಿ ಸಾಗಿ, 'ಎನ್.ಎಸ್.ಎಸ್.ರಸ್ತೆ'ಯಲ್ಲಿ ಬರಬಹುದು. ಇಲ್ಲವೇ 'ಭಟ್ವಾಡಿ' ಯೂ ತೀರ ಹತ್ತಿರದಲ್ಲಿದೆ. 'ಹಿಮಾಲಯೇಶ್ವರ ಮಹದೇವ್ ದೇವಸ್ಥಾನ', 'ಶ್ರೀ ಗೀತಾಂಬಿಕಾ ದೇವಸ್ಥಾನ'ಗಳೂ ಹತ್ತಿರದಲ್ಲೇ ಇವೆ.

ಅರಳೀಮರದ ಕೆಳಗೆ ಹಲವಾರು ಚಿಕ್ಕಪುಟ್ಟ ದೇವತೆಗಳ ಮೂರ್ತಿಗಳಿವೆ
ಭಕ್ತಾದಿಗಳು, ಮುಖ್ಯವಾಗಿ ಹೆಣ್ಣುಮಕ್ಕಳು, ಈ ದೇವತೆಗಳಿಗೆ ಪೂಜೆ ಮಾಡಲು ಬರುತ್ತಾರೆ. ದೇವರ ಬಗ್ಗೆ ಜನರಿಗೆ ಭಕ್ತಿ ಕಡಿಮೆಯಾಗಿಲ್ಲ. ಹಬ್ಬ ಹರಿದಿನಗಳ ವೇಳೆಯಲ್ಲಿ, ಮಂಗಳವಾರ, ಶನಿವಾರಗಳಲ್ಲಿ ಭಕ್ತರು ಸಾಲುಗಟ್ಟಿ ನಿಂತಿರುವ ದೃಶ್ಯ ಸರ್ವೇ ಸಾಮಾನ್ಯವಾಗಿರುತ್ತದೆ. ಎಕ್ಕದ ಎಲೆಯ ಸರಗಳು ಮತ್ತು 'ದೀಪದ ಎಣ್ಣೆಯ ಕುಡಿಕೆಗಳು' ಮಂದಿರದ ಹೊರಗೆ 'ಹೂವಿನ ಹಾರದ ಅಂಗಡಿ'ಗಳಲ್ಲಿ ದೊರೆಯುತ್ತವೆ.

ಸನ್,೨೦೧೧ ರ ಹನುಮಜ್ಜಯಂತಿ ಉತ್ಸವ 
೧೮, ಏಪ್ರಿಲ್, ೨೦೧೧ ರ ಸೋಮವಾರದಂದು ಜರುಗಿದ 'ಹನುಮಜ್ಜಯಂತಿ ಉತ್ಸವ' ದಿನ ಪೂರ್ತಿ ಮಾರುತಿಯ ಪೂಜೆ, ಆರತಿ, ಭಜನೆ, ಮತ್ತು ಸತ್ಸಂಗಗಳಿಂದ ಸಂಪನ್ನವಾಯಿತು. ಭಕ್ತಾದಿಗಳು ಎಲ್ಲ ಕಡೆಗಳಿಂದ ಧಾವಿಸಿ ಬಂದು 'ಹನುಮಜ್ಜಯಂತಿ'ಯಲ್ಲಿ ಭಾಗಿಯಾದರು.

ಮುಂಬಯಿನ ದೇವಾಲಯಗಳು
ಮುಂಬಯಿ
ಶ್ರೀ ಗೀತಾಂಬಿಕಾ ದೇವಸ್ಥಾನ, ಘಾಟ್ಕೋಪರ್(ಪ), ಮುಂಬೈ

ಶ್ರೀ ಗೀತಾಂಬಿಕಾ ದೇವಸ್ಥಾನವು  ಮುಂಬಯಿಯ ಅಸಾಲ್ಫಾ ವಿಲೇಜ್ ನ ಹತ್ತಿರದ ಮಾರುಕಟ್ಟೆಗೆ ತಗುಲಿದಂತೆ ಒಂದು ಗಲ್ಲಿಯಲ್ಲಿದೆ. ಮೊದಲು ಸ್ವಲ್ಪ ಚಿಕ್ಕದಾರಿಯಂತೆ ಗೋಚರಿಸಿದರೂ ದೇವಾಲಯದ ಹತ್ತಿರ ವಿಶಾಲವಾದ ಜಾಗವಿದೆ. ಮಂದಿರದಲ್ಲಿ ಪೂಜೆ ಪುನಸ್ಕಾರಗಳು ವ್ಯವಸ್ಥಿತವಾಗಿ ಜರುಗುತ್ತವೆ. ಗೀತಾಂಬಿಕಾ ಮಂದಿರ, ಹಿಮಾಲಯೇಶ್ವರ ಮಂದಿರ, ಹಾಗೂ ಸಂಕಟ ವಿಮೋಚನ ಮಾರುತಿ ಮಂದಿರಗಳಿಗೆ ನಿಕಟವಾಗಿದೆ. ಘಾಟ್ಕೋಪರ್ ರೈಲ್ವೆ ಸ್ಟೇಷನ್ (ಪ)ನಿಂದ, ಈ ಮಂದಿರವನ್ನು ತಲುಪಲು ಬಿ.ಇ.ಎಸ್.ಟಿ.ಬಸ್ ಅಥವಾ ರಿಕ್ಷಾಗಳಲ್ಲಿ ಬರಬಹುದು. ಭಟ್ವಾಡಿಗೂ ತುಂಬಾ ಸಮೀಪದಲ್ಲಿದೆ. ೩೮೯, ೩೯೦ ನಂಬರ್ ನ, ಬಿ.ಇ.ಎಸ್.ಟಿ. ಬಸ್ ನಲ್ಲಿ ಬಂದು, ಶಿವಸೇನ ಆಫೀಸ್ ನ ಸ್ಟಾಪ್ ನಲ್ಲಿಳಿದು ನಡೆದೇ ಬರುವಷ್ಟು ಹತ್ತಿರದಲ್ಲಿದೆ. ಘಾಟ್ಕೋಪರ್ (ಪ) ದಿಂದ ಮಿಲಿಂದ್ ನಗರಕ್ಕೆ ಬರುವ ೪೨೯ ಬಸ್ ನಲ್ಲಿ ಬಂದರೆ, ಈ ದೇವಾಲಯಕ್ಕೆ ನಡೆದೇ ಬರಬಹುದು.

ಉಲ್ಲೇಖಗಳು
<References / >

ಮುಂಬಯಿನ ದೇವಾಲಯಗಳು
ಘಾಟ್ಕೋಪರ್

(Marathi: घाटकोपर)

'ಘಾಟ್ಕೋಪರ್ ರೈಲ್ವೆ ನಿಲ್ದಾಣ' 'ಮುಂಬಯಿ ಉಪನಗರ'ದ ಭಾಗಗಳಲ್ಲೊಂದು. 'ಮುಂಬಯಿ ನಗರದ ಪೂರ್ವ-ಮಧ್ಯ ಭಾಗ'ದಲ್ಲಿದೆ. 'ಭಾರತೀಯ ಮಧ್ಯರೈಲ್ವೆಯ ಪ್ರಯಾಣಿಕರ/ಮಾಲ್ ಗಾಡಿಗಳ/ರೈಲ್ವೆ ಗಾಡಿಗಳು,' 'ಛತ್ರಪತಿ ಶಿವಾಜಿ ಮಹಾರಾಜ್ ಟರ್ಮಿನಲ್ಸ್' ನಿಂದ ಹೊರಟು 'ಘಾಟ್ಕೋಪರ್' ಮುಖಾಂತರವೇ ಹೊರಪ್ರದೇಶಗಳಿಗೆ ಸಂಪರ್ಕ ಹೊಂದಿವೆ.ಸನ್, ೧೯೨೦ ಹಾಗೂ ೩೦ ರ ದಶಕಗಳಲ್ಲಿ 'ಘಾಟ್ಕೋಪರ್'  ಬೆಳೆದೇ ಇರಲಿಲ್ಲ. ಹಳ್ಳಿಯಾಗಿತ್ತು. ಆಗ ಅದು ಮುಂಬಯಿಗೆ ಸೇರಿರದೆ, ಥಾಣೆ ಜಿಲ್ಲೆಯ ಭಾಗವಾಗಿತ್ತು. ಆ ದಿನಗಳಲ್ಲಿ 'ವಿಟಿ'ಯಿಂದ 'ಸಯಾನ್' ವರೆವಿಗೆ ಮಾತ್ರ ಮುಂಬಯಿ ಹಬ್ಬಿತ್ತು. ಅದೂ ಅಲ್ಲದೆ, ಮುಂಬಯಿನ ಜೀವನಾಡಿಯಂತಿರುವ ರೈಲು ಸಂಚಾರ ವ್ಯವಸ್ಥೆಯ ಜೊತೆಗೆ 'ಟ್ರಾಮ್ ಸೇವೆ'ಯೂ ಕೇವಲ 'ಮಾಟುಂಗಾ ಬಸ್ ನಿಲ್ದಾಣ'ದವರೆಗೇ ಇದ್ದದ್ದು. ನಂತರ ಕಾಲಕ್ರಮದಲ್ಲಿ 'ಘಾಟ್ಕೋಪರ್,' 'ಗ್ರೇಟರ್ ಮುಂಬಯಿನ ಮ್ಯುನಿಸಿಪಲ್ ಕಾರ್ಪೊರೇಶನ್' ವ್ಯಾಪ್ತಿಗೆ ಸೇರಿತು. ವಿಟಿಯಿಂದ ಥಾಣೆ, ಕಲ್ಯಾಣ್ ವರೆಗೆ ಸಾಗುವ  ಒಂದು ಪ್ರಮುಖ ರಸ್ತೆಯಿತ್ತು. ಘಾಟ್ಕೋಪರ್,ಗ್ರೇಟರ್  ಮುಂಬಯಿಗೆ ಸೇರಿದ್ದರೆ, ಉತ್ತರಕ್ಕೆ, ಥಾಣೆಗೆ 'ಆಗ್ರಾ ರಸ್ತೆ'ಯ ಮುಖಾಂತರ, ಸಂಪರ್ಕವಿತ್ತು. ಅಕ್ಕ-ಪಕ್ಕಗಳಲ್ಲಿ ಚಿಕ್ಕ-ಪುಟ್ಟ ಬೆಟ್ಟ-ಗುಡ್ಡಗಳು ಮತ್ತು 'ಖಾಡಿಗಳು' ಸರ್ವೇಸಾಮಾನ್ಯವಾಗಿದ್ದವು.

'ಘಾಟ್ಕೋಪರ್' ಹೆಸರು ಬರಲು ಕಾರಣಗಳು
೧. ಮರಾಠಿ ಭಾಷೆಯಲ್ಲಿ 'ಕೊಪ್ರೆ' ಯೆಂದರೆ ಒಂದು ಮೂಲೆಯೆಂಬ ಅರ್ಥ ಬರುತ್ತದೆ.(ಪಶ್ಚಿಮ ಘಟ್ಟಗಳಿಗೆ ಹೊಂದಿಕೊಂಡಂತೆ), ೨. ಅನೇಕ 'ಘಾಟ್' ಗಳಿದ್ದವು. ("ಚಿಕ್ಕ ಗುಡ್ಡಗಳಿಗೂ ಘಾಟ್ ಎಂದೇ ಮರಾಠಿ ಭಾಷೆಯಲ್ಲಿ ಸಂಬೋಧಿಸುತ್ತಾರೆ"),'ಈಸ್ಟರ್ನ್ ಎಕ್ಸ್ ಪ್ರೆಸ್ ಹೈ' ವೇನ ಹತ್ತಿರ ಚಿಕ್ಕ ನದಿಯಿತ್ತು. ಅದಲ್ಲದೆ ಉಪ್ಪು ತೆಗೆಯಲು 'ಸಮುದ್ರದ ಖಾಡಿ-ನೀರು' ಹತ್ತಿರದಲ್ಲೇ ಸಿಗುತ್ತಿತ್ತು. ಹಾಗಾಗಿ ಈ ಪ್ರದೇಶ 'ಘಾಟ್' ನ ಮೇಲಿದೆ ಎನ್ನುವ ಅಭಿಪ್ರಾಯವಿತ್ತು. ಬೇರೆ ಹತ್ತಿರದ ಭೂಭಾಗಗಳಿಗೆಹೋಲಿಸಿದರೆ, ಇದು ಸ್ವಲ್ಪ ಎತ್ತರ ಪ್ರದೇಶದಲ್ಲಿತ್ತು.ಈಗಲೂ ಇದೆ.

ಘಾಟ್ಕೋಪರ್ ವೆಸ್ಟ್  
'Ghatkopar East versus Ghatkopar West–Magic brick.com.'Which is a better choice'? May 9, 2013, 
ವೆಸ್ಟ್ ನಲ್ಲೂ ಶ್ರೀಮಂತ ಬಿಜಿನೆಸ್ ಉದ್ಯಮಿಗಳು ವಾಸಿಸಿದರೂ ಹೆಚ್ಚಾಗಿ ಮಧ್ಯಮವರ್ಗದ ಜನರು ವಾಸಿಸುವ ಸ್ಥಳವಾಗಿದೆ, ಲಾಲ್ ಬಹದ್ದೂರ್ ಶಾಸ್ತ್ರಿ ಮಾರ್ಗಕ್ಕೆ ಸಮಾನಾಂತರವಾಗಿ ಹೋದರೆ ಕೆಲವು ಕಿ.ಮೀ.ಗಳ ದೂರದಲ್ಲಿ ಬೆಟ್ಟಗಳ ಶ್ರೇಣಿ ಉತ್ತರ ಮುಂಬಯಿ ಕಡೆಗೆಉದ್ದಕ್ಕೂ ಮುಂದುವರೆಯುತ್ತದೆ. ಇಲ್ಲೇ ಕುರ್ಲಾ ಘಾಟ್ಕೋಪರ್ ಇಂಡಸ್ತ್ರಿಯಲ್ ಎಸ್ಟೇಟ್ ಸಹಿತ ಇದೆ. ಆ ಹೆಚ್ಚು ಎತ್ತರವಿಲ್ಲದ ಬೆಟ್ಟಗಳಲ್ಲಿ ಬಡಜನರು ಗುಡಿಸಿಲುಗಳಲ್ಲಿ ವಾಸಿಸುತ್ತಾರೆ.

ಘಾಟ್ಕೋಪರ್ ಈಸ್ಟ್
ಈಸ್ಟ್ ಬಹಳ ಸ್ತಿತಿವಂತರು ವಾಸಿಸುವ ಸ್ಥಳ.

ಮೆಟ್ರೋ ರೈಲು ಮಾರ್ಗ
ಪ್ರಸ್ತುತದಲ್ಲಿ ಮುಂಬಯಿನಗರದಲ್ಲಿ ಘಾಟ್ಕೋಪರ್ ರೈಲ್ವೆ ನಿಲ್ದಾಣದಿಂದ ವರ್ಸೋವ ನಿಲ್ದಾಣದವರೆಗೆ ೧೧.೪ ಕಿ.ಮೀ.ಗಳ ಮೆಟ್ರೋ ರೈಲುಮಾರ್ಗವನ್ನು Mumbai Metro Rail Project (MMRP)ನಿಗಮ ಕಾರ್ಯಾನ್ವಯನ ಮಾಡಿ ಮೆಟ್ರೋ ರೈಲು ಸಂಚಾರ ಜಾರಿಯಲ್ಲಿದೆ.  ಈ ಮಾರ್ಗ ಪಶ್ಚಿಮ ರೈಲ್ವೆಗೆ ಸಂಪರ್ಕ ಕಲ್ಪಿಸುವಲ್ಲಿ ಯಶಸ್ವಿಯಾಗಿದೆ. ಅಂಧೇರಿ ರೈಲು ನಿಲ್ದಾಣದಲ್ಲಿಳಿದು ಪಶ್ಚಿಮರೈಲುಮಾರ್ಗದಲ್ಲಿ ದಕ್ಷಿಣ ದಿಕ್ಕಿನಲ್ಲಿ 'ಚರ್ಚ್ ಗೇಟ್', ಉತ್ತರದಿಕ್ಕಿನಲ್ಲಿ 'ಬೋರಿವಲಿ'ಯವರೆಗೆ ಲೋಕಲ್ ರೈಲಿನಲ್ಲಿ ಪ್ರಯಾಣಮಾಡಬಹುದು. ಇದೇ ರೈಲುಮಾರ್ಗ ಸೂರತ್, ಬರೋಡ, ಅಹ್ಮದಾಬಾದ್ ಮತ್ತು ಹೊಸದೆಹಲಿಗೂ ಸಂಪರ್ಕಸಾಧ್ಯವಿದೆ.

ಘಾಟ್ಕೋಪರ್ ಜಿಲ್ಲೆಯಲ್ಲಿರುವ ಪ್ರಮುಖ ಸೇವಾ ಸಂಸ್ಥೆಗಳು
೧. ಹೋಂ ಗಾರ್ಡ್ಸ್ ಟ್ರೆನಿಂಗ್ ಸೆಂಟರ್ ೨. ನೇವಲ್ ಡಾಕ್ಯಾರ್ಡ್ ಗೆ  ಬೇಕಾದ ವಸ್ತುಗಳ ಭಂಡಾರ ಮಳಿಗೆ, ೩. ಗವರ್ನ್ಮೆಂಟ್ ಕಾರ್ಮಿಕರ ವಸತಿಗೃಹಗಳು,೪. ಬಾಂಬೆ ಟೆಕ್ಶಟೈಲ್ ರಿಸರ್ಚ್ ಅಸೋಸಿಯೇಷನ್ (BTRA), ೫. ಸರ್ವೋದಯ ಹಾಸ್ಪಿಟಲ್, ೬.ಕೋಹಿನೂರ್ ಮಲ್ಟಿ ಸ್ಪೆಶ್ಯಾಲಿಟಿ ಆಸ್ಪತ್ರೆ. ೭. 'ಹಿಂದ್ ಸಭಾ ಹಾಸ್ಪಿಟಲ್,  ಘಾಟ್ಕೋಪರ್ ರೈಲ್ವೆ (ಪ) ನಿಲ್ದಾಣದ ಮುಂದೆಯೇ ಇದೆ. ಇತ್ಯಾದಿ

ಉಲ್ಲೇಖಗಳು

ಮುಂಬಯಿಯ ಪ್ರಸಿದ್ಧ ತಾಣಗಳು
ಮುಂಬಯಿ
ಅರವಿಂದ್ ಪಿ. ಕುಡ್ಚಾಡ್ಕರ್

ಪ್ರೊ. ಅರವಿಂದ್ ಪಿ.ಕುಡ್ಚಾಡ್ಕರ್, 'ಮುಂಬೈನ ಐಐಟಿಯ ಗೌರವಪ್ರಾಧ್ಯಾಪಕ'ರಾಗಿದ್ದರು. 'ರಿಲೆಯನ್ಸ್ ಇನ್ಡಸ್ಟ್ರಿಸ್', 'ಗುಜರಾತ್ ಎನರ್ಜಿ ರಿಸರ್ಚ್ ಅಂಡ್ ಮ್ಯಾನೇಜ್ಮೆಂಟ್ ಇನ್ ಸ್ಟಿ ಟ್ಯೂಟ್,' ಗೆ ಸಲಹಾಕಾರರು.
ಸನ್, ೨೦೦೭ ರಲ್ಲಿ ಗುಜರಾತ್ ರಾಜ್ಯದ 'ಗಾಂಧಿನಗರ್' ನಲ್ಲಿ,’ರಾಜ್ಯ ಪೆಟ್ರೋಲಿಯಮ್ ನಿಗಮ' ಸ್ಥಾಪಿಸಿದ, ’ದೀನ್ ದಯಾಳ್ ಪೆಟ್ರೋಲಿಯಮ್ ವಿಶ್ವವಿದ್ಯಾಲಯ,'ದ ಆರಂಭಕ್ಕೆ ಶ್ರಮಪಟ್ಟವರಲ್ಲಿ ಒಬ್ಬರು.
'ಮುಂಬೈನ ಐಐಟಿಯ ಉಪನಿರ್ದೇಶಕ'ರು. 'ಕೆಮಿಕಲ್ ಎಂಜಿನಿಯರಿಂಗ್ ವಿಭಾಗದ ಪ್ರಾಧ್ಯಾಪಕ'ರಾಗಿ ನಿವೃತ್ತರಾದರು. 'ಇಂಡಿಯನ್ ಮರ್ಚೆಂಟ್ಸ್ ಛೇಂಬರ್ ನ ಸಲಹೆಗಾರ'ರಾಗಿ ಸೇವೆ ಸಲ್ಲಿಸಿದರು.
ಅಂತಾರಾಷ್ಟ್ರೀಯ ನಿಯತ ಕಾಲಿಕೆಗಳಲ್ಲಿ ಸುಮಾರು ೫೦ ಪ್ರಬಂಧಗಳನ್ನು ಪ್ರಕಟಿಸಿದ್ದಾರೆ. ಕೆಲವು ಗ್ರಂಥಗಳ ರಚನೆಮಾಡಿದ್ದಾರೆ ಸಹಿತ.

ಪುರಸ್ಕಾರಗಳು
 ಸನ್, ೧೯೮೩ ರಲ್ಲಿ, 'ಎನ್.ಆರ್.ಡಿ.ಸಿ.ಪುರಸ್ಕಾರ',
 ಸನ್, ೧೯೯೪ ರಲ್ಲಿ.,' ಕೆ.ಜಿ.ನಾಯ್ಕ್ ಸ್ವರ್ಣ ಪದಕ',
 ಸನ್, ೧೯೯೬ ರಲ್ಲಿ, ವಿಜ್ಞಾನ ಹಾಗೂ ತಾಂತ್ರೀಕತೆಯ ಪರಿಗಣನೆಯಿಂದ ’ಮರಾಠಿ ವಿಜ್ಞಾನ ಪರಿಶದ್ ಪುರಸ್ಕಾರ'ಗಳಿಸಿದ್ದಾರೆ.

ಶ್ರೇಷ್ಠ ಕೊಂಕಣಿಗ ಪ್ರಶಸ್ತಿ
ಕೊಂಕಣಿ ಅಲ್ಪ ಸಂಖ್ಯಕ ಭಾಷಾ ಸಂಸ್ಥೆ,'ಮಣಿಪಾಲದ ಡಾ.ಟಿ.ಎಂ.ಎ, ಪೈ ಫೌಂಡೇಶನ್', 'ಶ್ರೇಷ್ಠ ಕೊಂಕಣಿಗ ಪ್ರಶಸ್ತಿ'ಯನ್ನು ಮಾರ್ಚ್, ೨೬ ರ ಸಂಜೆ, ೫-೩೦ ಕ್ಕೆ, ’ಹೋಟೆಲ್ ವ್ಯಾಲಿ ವ್ಯೂ’ ಸಭಾಂಗಣದಲ್ಲಿ ಕೊಡಲು ಕಾರ್ಯಕ್ರಮವನ್ನು ಆಯೋಜಿಸಿಕೊಂಡಿದೆ.
ಜನ
ಎಚ್. ವಿ. ಕಾಮತ್

’ಹಟ್ಟಿಯಂಗಡಿ ವೆಂಕಟ್ರಾಯ ಕಾಮತ್’ ಅವರ ಗೆಳೆಯರಿಗೆಲ್ಲ, ’ಎಚ್.ವಿ.ಕಾಮತ್’ ಯೆಂದೇ ಪ್ರಸಿದ್ಧರು. ಬಿಎಸ್ಸಿ ಶಿಕ್ಷಣಗಳಿಸಿದ ಬಳಿಕ,’ಸಿಂಡಿಕೇಟ್ ಬ್ಯಾಂಕ್’ಸೇರಿ ಸುಮಾರು ೩೦ ವರ್ಶಗಳ ಕಾಲ ಹಲವು ಹುದ್ದೆಗಳಲ್ಲಿ ಕಾರ್ಯ ನಿರ್ವಹಿಸಿದರು. ಅವರು ಸೇವಾನಿವೃತ್ತರಾದಾಗ 'ಹೆಚ್ಚುವರಿ ಪ್ರಬಂಧಕ'ರ ಹುದ್ದೆಯಲ್ಲಿದ್ದರು. ಕಾಮತ್ ರವರು 'ಡಾ. ಟಿ.ಎಂ.ಎ.ಪೈ', 'ಟ್.ಎ.ಪೈ', 'ಕೆ.ಕೆ.ಪೈ', ಈ ಮೂವರೂ ಅಧ್ಯಕ್ಷರಾಗಿದ್ದಾಗ ಅವರೊಡನೆ ನಿಕಟ ಸಂಬಂಧವಿರಿಸಿಕೊಂಡಿದ್ದ ಅಪರೂಪದ ವ್ಯಕ್ತಿಯಾಗಿದ್ದರು.ಕಾಮತ್ ವಿವಿಧ ಸಂಸ್ಥೆಗಳಲ್ಲಿ ಪದಾಧಿಕಾರಿಯಾಗಿ ಕಾರ್ಯ ನಿರ್ವಹಿಸಿದ್ದಾರೆ.
 'ಡಾ.ಟಿ.ಎಂ.ಎ.ಪೈ ಪ್ರತಿಷ್ಠಾನ',
 'ಕೊಂಕಣಿ ಭಾಷೋದ್ಧಾರ ಟ್ರಸ್ಟ್',
 'ಮಣಿಪಾಲ್ ವಿಶ್ವವಿದ್ಯಾಲಯ',
 'ಕೆ.ಎಂ.ಸಿ',
 'ಎಂ.ಐ.ಟಿ',
 'ಬಸ್ರೂರು ಶಾರದಾ ಕಾಲೇಜ್ ಟ್ರಸ್ಟ್',

ಮರಣ
'ಎಚ್.ವಿ.ಕಾಮತ್', 'ಮಣಿಪಾಲ್ ಆಸ್ಪತ್ರೆ'ಯಲ್ಲಿ, ಸನ್, ೨೦೧೦ ರ, ಸೋಮವಾರ, ಜೂನ್, ೨೮ ರಂದು ಮರಣಿಸಿದರು. ಅವರಿಗೆ ಇಬ್ಬರು ಹೆಣ್ಣುಮಕ್ಕಳಿದ್ದಾರೆ.

ಮರಣೋತ್ತರ ಪ್ರಶಸ್ತಿ
ಕೊಂಕಣಿ ಅಲ್ಪ ಸಂಖ್ಯಕ ಭಾಷಾ ಸಂಸ್ಥೆ,ಮಣಿಪಾಲದ ಡಾ.ಟಿ.ಎಂ.ಎ, ಪೈ ಫೌಂಡೇಶನ್, 'ಶ್ರೇಷ್ಠ ಕೊಂಕಣಿಗ ಪ್ರಶಸ್ತಿ'ಯನ್ನು ಮಾರ್ಚ್, ೨೬, 2011ರ ಸಂಜೆ, ೫-೩೦ ಕ್ಕೆ, ’ಹೋಟೆಲ್ ವ್ಯಾಲಿ ವ್ಯೂ’ ಸಭಾಂಗಣದಲ್ಲಿ ಕೊಡಲು ಕಾರ್ಯಕ್ರಮವನ್ನು ಆಯೋಜಿಸಿಕೊಂಡಿದೆ.
ಜನ
ಗೀತಾ ಶೆಣೈ

ಗೀತಾ ಶೆಣೈ ಕನ್ನಡದ ಪ್ರಮುಖ ಲೇಖಕಿ. ಇವರು ೧೯೫೪ರಲ್ಲಿ ದಕ್ಷಿಣ ಕನ್ನಡ ಜಿಲ್ಲೆಯಲ್ಲಿ ಜನಿಸಿದರು. ಉಡುಪಿಯ ಸೈಂಟ್ ಸಿಸಿಲೀಸ್ ಕಾನ್ವೆಂಟ್‍ನಲ್ಲಿ ಶಾಲಾ ಶಿಕ್ಷಣವನ್ನು ಮುಗಿಸಿ ಪೂರ್ಣಪ್ರಜ್ಞಾ ಕಾಲೇಜಿನಲ್ಲಿ ಕಲಿತು ಬಿ.ಎಸ್ಸಿ ಪದವಿ ಪಡೆದರು. ನಂತರ ಕರ್ನಾಟಕ ವಿಶ್ವವಿದ್ಯಾಲಯ, ಧಾರವಾಡದಿಂದ ಕನ್ನಡ ಎಮ್.ಎ., ಕನ್ನಡ ವಿಶ್ವವಿದ್ಯಾಲಯ, ಹಂಪಿಯಿಂದ ಕನ್ನಡ ಭಾಷೆ ಮತ್ತು ಸಾಹಿತ್ಯದಲ್ಲಿ ಪಿಹೆಚ್.ಡಿ, ಪದವಿ ಪಡೆದಿದ್ದಾರೆ. ಇಂದಿರಾಗಾಂಧಿ ಮುಕ್ತವಿಶ್ವವಿದ್ಯಾಲಯದಿಂದ ಮಹಿಳಾ ಅಧ್ಯಯನದಲ್ಲಿ ಸಿಡಬ್ಲ್ಯೂಇಡಿ ಕೋರ್ಸ್ ಮುಗಿಸಿದ್ದಾರೆ, ಜೀವನ ಚರಿತ್ರೆ, ಅನುವಾದ ಮತ್ತು ಮಹಿಳಾ ಅಧ್ಯಯನ ಇತ್ಯಾದಿ ಪ್ರಕಾರಗಳಲ್ಲಿ ೧೮ ಗ್ರಂಥಗಳನ್ನು ಪ್ರಕಟಿಸಿದ್ದಾರೆ. ಇವರ ಮೊದಲ ಕೃತಿ ಝುಂಪಾ ಲಾಹಿರಿಯವರ ಇಂಟರ್‍ಪ್ರಿಟರ್ ಆಫ್ ಮ್ಯಾಲಡೀಸ್ ಕಥಾಸಂಕಲನದ ಅನುವಾದ `ಬೇನೆಗಳ ದುಭಾಷಿ'. `ಕನ್ನಡ ಕಥನ ಸಾಹಿತ್ಯದಲ್ಲಿ ಸ್ತ್ರೀನಿರ್ವಚನ' ಇವರು ಹಂಪಿ ವಿಶ್ವವಿದ್ಯಾಲಯಕ್ಕೆ ಸಲ್ಲಿಸಿದ ಪಿಹೆಚ್.ಡಿ ಮಹಾಪ್ರಬಂಧವಾಗಿದೆ.

ಕೃತಿಗಳು

ಅಪ್ರಕಟಿತ
ಕನ್ನಡ ಕಥನ ಸಾಹಿತ್ಯ ಮತ್ತು ಸ್ತ್ರೀ ನಿರ್ವಚನ-ಪಿ ಎಚ್.ಡಿ. ಮಹಾಪ್ರಬಂಧ
ಕನ್ನಡ ಮಹಿಳಾ ಭಾಷಾಂತರ ಸಾಹಿತ್ಯ-ಸಂಶೋಧನಾ ಕೃತಿ
ಕರ್ನಾಟಕದಲ್ಲಿ ಕೊಂಕಣಿ ಭಾಷಿಕ ಸಮುದಾಯ- ಸಂಶೋಧನಾ ಕೃತಿ

ಅನುವಾದ
ಬೇನೆಗಳ ದುಭಾಷಿ- ಕಥಾ ಸಂಕಲನ (ಮೂಲ : ಜುಂಪಾ ಲಾಹಿರಿ)
ಜಗತ್ತನ್ನು ಬದಲಾಯಿಸುವುದು ಹೇಗೆ-ಸಮಾಜ ಶಾಸ್ತ್ರೀಯ ಅಧ್ಯಯನ ಕೃತಿ

ಅಚ್ಚಿನಲ್ಲಿ
ಚಂದ್ರಭಾಗದೇವಿ- ಬದುಕು ಬರೆಹ
ಜ್ಯೋತ್ಸ್ನಾಕಾಮತ್-ಬದುಕು ಬರೆಹ

ಇತರ ಕೃತಿಗಳು
ಸರಸ್ವತಿ ದೇವಿಗೌಡರ -ಬದುಕು ಬರೆಹ
ಪ್ರೇಮಾ ಕಾರಂತ -ಬದುಕು ಬರೆಹ
ಪದ್ಮಾ ಶೆಣೈ- ಬದುಕು ಬರೆಹ 
ಪಂಡಿತ ರಮಾಬಾಯಿ ಸರಸ್ವತಿ- ಬದುಕು ಬರೆಹ

ಇತರೆ ವಿಷಯಗಳು
ಇವರ ಕತೆಗಳು ಮತ್ತು ಲೇಖನಗಳು ಕನ್ನಡದ ವಿವಿಧ ಪತ್ರಿಕೆಗಳಲ್ಲಿ ಪ್ರಕಟವಾಗಿವೆ.
ಇವರ ಲೇಖನಗಳು ವಿಶ್ವವಿದ್ಯಾಲಯ ಪ್ರಕಟಿಸಿದ ವಿಶ್ವಕೋಶದಲ್ಲಿ ಪ್ರಕಟವಾಗಿವೆ.
ಸಂಶೋಧನಾ ಲೇಖನಗಳು ವಿಶ್ವವಿದ್ಯಾಲಯ ನಡೆಸಿದ ವಿಚಾರ ಸಂಕಿರಣಗಳಲ್ಲಿ ಬೆಳಕಿಗೆ ಬಂದಿವೆ.
ಇವರ ಲೇಖನಗಳು ಅಕಾಶವಾಣಿಯಲ್ಲಿಯೂ ಪ್ರಸಾರಗೊಂಡಿವೆ

ಉಲ್ಲೇಖ

೧೯೫೪ ಜನನ
ಲೇಖಕಿಯರು
ಹರಿದ್ರಾವತಿ ನದಿ

ಹರಿದ್ರಾವತಿ ನದಿಯು ಚನ್ನಗಿರಿ ತಾಲೂಕಿನ ಪಶ್ಚಿಮ ಘಟ್ಟಗಳಲ್ಲಿ ಹುಟ್ಟುತ್ತದೆ.
ಹರಿಹರ ಬಳಿ ತುಂಗಭದ್ರಾ ನದಿಯನ್ನು ಸೇರುತ್ತದೆ.
 
ನದಿಗಳು
ವಿಶ್ವ ಕನ್ನಡ ಸಮ್ಮೇಳನ

ವಿಶ್ವ ಕನ್ನಡ ಸಮ್ಮೇಳನವು ಜಗತ್ತಿನಾದ್ಯಂತ ಹರಡಿರುವ ಕನ್ನಡಿಗರನ್ನು ಒಗ್ಗೂಡಿಸಿ ಕನ್ನಡ ನಾಡು-ನುಡಿಗೆ ಸಂಬಂಧಿಸಿದ ವಿಷಯಗಳನ್ನು ಕುರಿತು ನಡೆಸುವ ಸಮ್ಮೇಳನ. ಈವರೆಗೆ ವಿಶ್ವ ಕನ್ನಡ ಸಮ್ಮೇಳನವು ಎರಡು ಬಾರಿ ನಡೆದಿದೆ. ಇನ್ನು ಮುಂದೆ ಐದು ವರ್ಷಗಳಿಗೊಮ್ಮೆ ನಡೆಸುವ ಯೋಜನೆಯನ್ನು ಎರಡನೆಯ ಸಮ್ಮೇಳನದಲ್ಲಿ ಘೋಷಿಸಲಾಗಿದೆ.

ಮೊದಲನೆಯ ವಿಶ್ವ ಕನ್ನಡ ಸಮ್ಮೇಳನ 

ಮೊದಲನೆಯ ವಿಶ್ವ ಕನ್ನಡ ಸಮ್ಮೇಳನವು ೧೯೮೫ರಲ್ಲಿ ಮೈಸೂರಿನಲ್ಲಿ ನಡೆಯಿತು. ಸಾಹಿತಿ ಶಿವರಾಮ ಕಾರಂತರ ಅಧ್ಯಕ್ಷತೆಯಲ್ಲಿ ರಾಷ್ಟ್ರಕವಿ ಕುವೆಂಪುರವರು ಈ ಸಮ್ಮೇಳನವನ್ನು ಉದ್ಘಾಟಿಸಿದರು.ರಾಜೀವ್ ಗಾಂಧಿ ಅವರು ಸಹ ಮುಖ್ಯ ಅತಿಥಿಗಳಾಗಿ ಭಾಗವಹಿಸಿದ್ದರು.

ಎರಡನೆಯ ವಿಶ್ವ ಕನ್ನಡ ಸಮ್ಮೇಳನ 

ಎರಡನೆಯ ವಿಶ್ವ ಕನ್ನಡ ಸಮ್ಮೇಳನವು ೨೦೧೧ರ ಮಾರ್ಚ್ ೧೧, ೧೨, ೧೩ರಂದು ಬೆಳಗಾವಿಯಲ್ಲಿ ನಡೆಯಿತು. ಮುಖ್ಯಮಂತ್ರಿ ಬಿ ಎಸ್ ಯಡಿಯೂರಪ್ಪನವರ ಅಧ್ಯಕ್ಷತೆಯಲ್ಲಿ ಇನ್ಫೋಸಿಸ್ ಸಂಸ್ಥೆಯ ಸ್ಥಾಪಕ ಎನ್ ಆರ್ ನಾರಾಯಣಮೂರ್ತಿಯವರು ಈ ಸಮ್ಮೇಳನವನ್ನು ಉದ್ಘಾಟಿಸಿದರು. ವಿಶೇಷ ಅತಿಥಿಯಾಗಿ ಶ್ರೀಮತಿ ಐಶ್ವರ್ಯಾ ರೈ ಬಚ್ಚನ್ ಭಾಗವಹಿಸಿದ್ದರು. ಸಮಾರೋಪ ಸಮಾರಂಭದ ಅಧ್ಯಕ್ಷತೆಯನ್ನು ನಾಡೋಜ ದೇ ಜವರೇಗೌಡರು ವಹಿಸಿದ್ದರು.
ಈ ಸಮ್ಮೇಳನಕ್ಕಾಗಿ ಸಾವಿರಾರು ಜನ ದೇಶ ವಿದೇಶಗಳಿಂದ ಆಗಮಿಸಿದ್ದರು.

ಕನ್ನಡ
ಅಗಸನೂರು

ಅಗಸನೂರು ಇದು ಹಳ್ಳಿಯ ಹೆಸರಾಗಿದ್ದು ಬಳ್ಳಾರಿ ಜಿಲ್ಲೆಯ ಸಿರುಗುಪ್ಪ ತಾಲೂಕಿನಲ್ಲಿದೆ. ಆರ್ಥಿಕವಾಗಿ, ಶೈಕ್ಷಣಿಕವಾಗಿ ಮತ್ತು ಸಾಮಾಜಿಕವಾಗಿ ಹಿಂದುಳಿದಿದೆ. ಈ ಊರಿನ ವಿಶಿಷ್ಟತೆ ಎಂದರೆ, ಇಲ್ಲಿ ಮೊಹರಮ್ ಹಬ್ಬವನ್ನು ಅಕ್ಷರಶಃ ಅದ್ಭುತವಾಗಿ ಆಚರಿಸಲಾಗುತ್ತದೆ. ಈ ಹಬ್ಬವು ಇಲ್ಲಿನ ಜನರ ಏಕತಾ ಮನೋಭಾವಕ್ಕೆ ಹಿಡಿದ ಕನ್ನಡಿಯಾಗಿದೆ.
ಬಳ್ಳಾರಿ ಜಿಲ್ಲೆ
ಸಿರುಗುಪ್ಪ ತಾಲ್ಲೂಕು
ಯಲಹಂಕ

ಯಲಹಂಕ ಬೆಂಗಳೂರಿನ ಉತ್ತರ ಭಾಗದಲ್ಲಿರುವ ಒಂದು ನೂತನ ತಾಲ್ಲೂಕು ಕೇಂದ್ರ ಮತ್ತು ಕಸಬಾ ಹೋಬಳಿಯ ಕೇಂದ್ರ.ಬೃಹತ್ ಬೆಂಗಳೂರು ಮಹಾನಗರ ಪಾಲಿಕೆಯ ಭಾಗವಾಗಿದೆ. ಬೆಂಗಳೂರಿನ ಹೃದಯ ಭಾಗದಿಂದ ೧೬ ಕಿಲೋಮೀಟರ್ ದೂರದಲ್ಲಿದೆ. ಯಲಹಂಕ ತಾಲೂಕು 387 ಚ.ಕಿ.ಮೀ ವಿಸ್ತೀರ್ಣ ಹೊಂದಿದೆ.

ಆಡಳಿತದ ಅನುಕೂಲಕ್ಕಾಗಿ ಬೃಹತ್ ಬೆಂಗಳೂರು ಮಹಾನಗರ ಪಾಲಿಕೆ (ಬಿ.ಬಿ.ಎಂ.ಪಿ)ಯನ್ನು ತಾಲೂಕುವಾರು ರಚನೆ ಮಾಡಲಾಗಿದೆ.

ಯಲಹಂಕ ಕರ್ನಾಟಕ ರಾಜ್ಯದ ಬೆಂಗಳೂರುನಗರ ಜಿಲ್ಲೆಯ ಉತ್ತರ ತಾಲ್ಲ್ಲೋಕಿನಲ್ಲಿ, ಬೆಂಗಳೂರು-ಗುಂತಕಲ್ಲು ರೈಲು ಮಾರ್ಗದಲ್ಲಿರುವ ಐತಿಹಾಸಿಕ ಸ್ಥಳ. ಬೆಂಗಳೂರಿನಿಂದ ಉತ್ತರಕ್ಕೆ 16 ಕಿ.ಮೀ. ದೂರದಲ್ಲಿದೆ. ಚೋಳರ ಕಾಲದಲ್ಲಿ ಇದನ್ನು ಇಲೈಪಾಕ್ಕಂ ಮತ್ತು ಹೊಯ್ಸಳರ ಕಾಲದಲ್ಲಿ ಎಲಹಕ್ಕ ಎಂದೂ ಸುತ್ತಮುತ್ತಲಿನ ನಾಡನ್ನು ಯಲಹಂಕ ನಾಡು ಎಂದೂ ಕರೆಯಲಾಗುತ್ತಿತ್ತು.

ಇತಿಹಾಸ
1871ರವರೆಗೂ ತಾಲ್ಲೂಕು ಕೇಂದ್ರವಾಗಿದ್ದು ಈಗ ಬೆಂಗಳೂರು ಉತ್ತರ ತಾಲ್ಲೂಕಿಗೆ ಸೇರಿದೆ. ಮತ್ತೆ 2018ರಲ್ಲಿ ತಾಲೂಕು ಕೇಂದ್ರವಾಗಿ ಘೋಷಣೆಯಾಗಿದೆ ಮತ್ತು ಒಂದು ಪುರಸಭೆ ಇದೆ. ಬೆಂಗಳೂರಿನ ಸ್ಥಾಪಕ ಕೆಂಪೇಗೌಡನ ಮೂಲ ಪುರುಷನಾಗಿದ್ದ ಜಯದೇವಗೌಡ ಬೆಂಗಳೂರು, ಮಾಗಡಿ ಮತ್ತು ಸಾವನದುರ್ಗಗಳನ್ನು ತನ್ನ ವಶಪಡಿಸಿಕೊಂಡು ಕೋಟೆ ಕೊತ್ತಳಗಳನ್ನು ಕಟ್ಟಿಸಿ ಆಡಳಿತ ವ್ಯವಸ್ಥೆ ಮಾಡಿದ. 1420ರಲ್ಲಿ ವಿಜಯನಗರ ಸಾಮ್ರಾಟರ ಆಶ್ರಯ ಪಡೆದ ಅನಂತರ ಯಲಹಂಕನಾಡ ಪ್ರಭು ಎಂಬ ಬಿರುದನ್ನು ಪಡೆದುಕೊಂಡ. ಈ ವಂಶದವರು ಸುಮಾರು 200 ವರ್ಷಗಳಷ್ಟು ದೀರ್ಘಕಾಲ ಯಲಹಂಕನಾಡನ್ನು ಆಳಿದರು. 1728ರಲ್ಲಿ ಮೈಸೂರಿನ ದಳವಾಯಿ ಈ ಪ್ರದೇಶವನ್ನು ಮೈಸೂರು ರಾಜ್ಯಕ್ಕೆ ಸೇರಿಸಿದ.

ಸ್ಥಳೀಯ ಆಕರ್ಷಣೆಗಳು
ಯಲಹಂಕದ ವೇಣುಗೋಪಾಲ ದೇವಾಲಯ ಪ್ರಸಿದ್ಧವಾದುದು. ವರ್ಷಂಪ್ರತಿ ಚೈತ್ರ ಶುದ್ಧ ಅಷ್ಟಮಿಯಂದು ನಡೆಯುವ ರಥೋತ್ಸವ ಸಾವಿರಾರು ಜನರನ್ನು ಆಕರ್ಷಿಸುತ್ತದೆ.

ಇದನ್ನೂ ನೋಡಿ 
ಯಲಹಂಕದ  ಪಾಳೆಯಗಾರರು

ಬೆಂಗಳೂರು
ಬೆಂಗಳೂರಿನ ರಸ್ತೆಗಳು ಮತ್ತು ಬಡಾವಣೆಗಳು
ವೆಲ್ಲಾಲ ಸತ್ಯಂ

ವೆಲ್ಲಾಲ ಸತ್ಯಂ ಬೆಂಗಳೂರಿನಲ್ಲಿ ವಾಸಿಸಿದ್ದ ಕನ್ನಡ ಭಾಷೆಯ ಲೇಖಕರು. ಮಹಾತ್ಯಾಗಿ ಹಾಗೂ ನೀಲಾಂಬರಿ ಇವರ ಕೆಲವು ಪುಸ್ತಕಗಳು.

References

ಸಾಹಿತಿಗಳು
ಶತಭಿಷ (ನಕ್ಷತ್ರ)

ಶತಭಿಷಾ ಅಥವಾ ಶತಭಿಷಕ್ ಹಿಂದೂ ಪಂಚಾಂಗ ಪದ್ಧತಿಯ ಪ್ರಕಾರ ಇಪ್ಪತ್ನಾಲ್ಕನೇ ನಕ್ಷತ್ರವಾಗಿದೆ. ರಾಹುವು ಈ ನಕ್ಷತ್ರದ ಅಧಿಪತಿಯಾಗಿದ್ದಾನೆ. ಇದು ಕುಂಭ ರಾಶಿಯಲ್ಲಿರುವ ಮೂರನೇ ಪ್ರಖರ ನಕ್ಷತ್ರವಾಗಿದೆ.

ನೋಡಿ 

ಜ್ಯೋತಿಶಾಸ್ತ್ರದ ನಕ್ಷತ್ರಗಳು

ಜ್ಯೋತಿಷ್ಯ
ನಕ್ಷತ್ರಗಳು
ತಲೆ

ತಲೆಯು ಪ್ರಾಣಿಗಳ ಕಣ್ಣು, ಕಿವಿ, ಬಾಯಿ, ಮೂಗು ಮತ್ತು ಮೆದುಳುಗಳನ್ನು ಹೊಂದಿರುವ ಭಾಗ.

ಅಂಗಗಳು